title: Sterh

text: Sterh-satelliitit korvaavat Neuvostoliiton ja Venäjän Nadežda-satelliitit. Toisin kuin Nadežda-satelliitit, Sterh-satelliitit eivät lähetä paikannussignaalia, jonka tehtävän ovat ottaneet GLONASS-paikannussatelliitit. Tämän takia satelliitit ovat edeltäjiään paljon pienempiä ja ne laukaistaan kantorakettien lisähyötykuormina.


title: Sterh

text: Laukaisut


title: Voitto Helander

text: Voitto Helander (6. lokakuuta 1937 Hattula – 20. heinäkuuta 2009 Turku) oli Turun yliopiston valtio-opin professori 1983–2001. Helander oli Suomalaisen tiedeakatemian jäsen.


title: Voitto Helander

text: Ennen professoriksi nimittämistä Helander oli Turun yliopistossa valtio-opin assistenttina ja yliassistenttina sekä julkishallinnon apulaisprofessorina Tampereen yliopistossa.


title: Voitto Helander

text: Helanderilla on laaja kirjallinen tuotanto, erityisen paljon hän teki oppikirjoja ja oli ahkera tieteen popularisoija.


title: Ihmisoikeudet Syyriassa

text: Tämä artikkeli käsittelee ihmisoikeuksien tilaa Syyriassa.


title: Ihmisoikeudet Syyriassa

text: Kansainvälisen ihmisoikeusjärjestö HRW:n mukaan ihmisoikeudet ovat olleet vajaat Assadin autoritäärisen hallinnon alla. Tilanne paheni Syyrian levottomuuksien aikana vuosina 2011-2012, jolloin muun muassa hallitusta tukevat Shabiha-joukot syyllistyivät lukuisiin laittomiin pidätyksiin ja kidutuksiin. Myös Syyrian kapinalliset sieppasivat ja murhasivat ihmisiä.


title: Ihmisoikeudet Syyriassa

text:
YK:n mukaan ihmisoikeuksiin sisältyy muun muassa sananvapaus, liikkumisoikeus, uskonnonvapaus ja poliittinen vapaus. Syyriassa oli poikkeustila 1963-2011, jolloin
turvallisuusjoukoilla oli laajennetut pidätysoikeudet. Tiedonvälitystä ja kokokoontumisa valvottiin ja poliittisia vankeja otettiin satoja vuosittain.
Pidätettyjä myös kidutettiin. Ihmisoikeuksien puolustajia uhkailtiin ja pidätettiin. Syyriassa vähemmistöjä sorretaan ja monilta kiistetään muiden kanssa tasaveroiset sosiaaliset ja taloudelliset oikeudet.. Syyrian hallitus lakkautti virallisesti poikkeustilan virallisesti vuonna 2011, mutta tällä ei ollut käytännön merkitystä. Samaan aikaan muutenkin käynnistyvä sota pahensi ihmisoikeustilanteen monilla alueilla erittäin huonoksi, mm. kapinalliskapunkeja oli kesällä 2011 nälkäsaarrossa.


title: Ihmisoikeudet Syyriassa

text: Laki No. 69 (30.9.2008) antaa vastuuvapauden turvallisuusjoukoille, poliisille ja tullille virassa tehtyjä rikoksia vastaan.


title: Ihmisoikeudet Syyriassa

text: Satoja ihmisiä on pidätetty poliittisista syistä. Ainakin kaksi ihmistä on ollut pidätettynä jo vuodesta 2005 ilman oikeudenkäyntiä (2009).


title: Ihmisoikeudet Syyriassa

text: 17 000 ihmistä on kadonnut 1970- ja 1980-luvuilla ilman selvyyttä asiasta vieläkään (2008).


title: Ihmisoikeudet Syyriassa

text: Sananvapaus on tiukasti valtion valvonnassa. Lait rankaisevat toisinajattelijoita. Pidätyksiä ja syyttäjän vaatimuksia kuolemantuomiosta tai vuosien vankeudesta voi saada esimerkiksi vaatimalla demokratiaa ja hallituksen uudistusta tai kritisoimalla turvallisuusjoukkoja eli valtion mukaan lähettämällä nettiin ”väärää tietoa”.


title: Ihmisoikeudet Syyriassa

text: Syyriassa on yhä voimassa kuolemanrangaistus (2009). Syyria äänesti YK:ssa kuolemanrangaistuksen sallimisen puolesta joulukuussa 2008.


title: Ihmisoikeudet Syyriassa

text: Syyriassa on miljoona pakolaista Irakista ja 500 000 palestiinialaista pakolaista (2008). Osa irakilaista palautettiin väkisin vuonna 2008.


title: Teddy Pilette

text: Theodore "Teddy" Pilette (s. 26. heinäkuuta 1942 Bryssel, Belgia) on entinen belgialainen Formula 1 -kuljettaja ja André Piletten poika. Hän osallistui neljään Formula 1 -osakilpailuun kausilla 1974 ja 1977. Hän oli 17. Belgian GP:ssä 1974 neljä kierrosta kärjen takana. Pilette lähti kyseisestä kilpailusta 27. lähtöruudusta. Muista kilpailuista hän karsiutui.


title: Teddy Pilette

text: Pilette voitti Britannian Formula 5000 -sarjan mestaruuden vuosina 1973 ja 1975. Hän voitti Span 24 tunnin ajon Ford Caprilla vuonna 1978. Hän kilpaili Formula Ford -sarjassa vuonna 1992 ja vuonna 1994 Saksan Formula 3 -sarjassa.


title: David Piper

text: David Piper (s. 2. joulukuuta 1930 Edgware, Lontoo, Britannia) on entinen brittiläinen Formula 1 -kuljettaja. Hän osallistui kolmeen Formula 1 -osakilpailuun kausilla 1959 ja 1960. Hän oli 12. sijalla Britannian GP:ssä 1960.


title: David Piper

text: Piper loukkaantui elokuvan "Le Mans" kuvauksissa ja menetti osan toisesta jalastaan. Hän kilpailee nykyään historiallisissa tapahtumissa Porsche 917 -autolla.


title: Lahjakortti

text: Lahjakortti on lahjaksi annettava ostokortti, joka vastaa rahaa tietyssä liikkeessä, liikeketjussa tai kaupparyhmässä. Lahjakorttia vastaan voi saada palveluita tai muita hyödykkeitä. Muodoltaan lahjakortti voi olla esimerkiksi muovinen sirukortti tai paperinen kuponki.


title: Lahjakortti

text: Lahjakorttia voi käyttää lahjan vastineena, palkintona tai esimerkiksi tuotepalautusten yhteydessä käteisen rahan sijasta. Lahjakortin etu on, että saaja voi tavallisesti itse valita haluamansa hyödykkeen ilman, että kortin antajan tulee se valita.


title: Will Vandom

text: Willelmina ”Will” Vandom on kuvitteellinen hahmo Elisabetta Gnonen luomassa W.i.t.c.h.-sarjakuvassa. Se kertoo viidestä teinitytöstä, jotka valitaan portaalien (Kandrakarin porttien) vartijoiksi, ja he saavat käyttöönsä neljän alkuaineen voimat. Sarjakuvasta on tehty myös samanniminen televisiosarja.


title: Will Vandom

text: Will asuu Heatherfieldin laitamilla äitinsä Susanin kanssa. Will on poikatyttömäinen, mutta on myös herkkätunteinen, ujo ja hiukan varautunut, mutta voimakastahtoinen ja älykäs. Will käy yhdeksättä luokkaa Sheffield Institute -nimisessä koulussa. Hän on samalla luokalla Cornelian kanssa. Yleensä Will ei viihdy koulussa alkuunkaan, mutta kantaa silti nöyrästi vastuun tulevaisuudestaan ja satsaa koulua varten. Willin lempiaineet ovat biologia ja kemia, mutta hän pitää paljon myös kuvataiteesta ja liikunnasta. Will ei ole erityisen hyvä ranskassa. Will harrastaa uintia ja pyöräilyä, ja hän viihtyy myös pitkiä aikoja tietokoneen ja eläinten parissa.


title: Will Vandom

text: "Sarjakuvassa:" Ennen kuin Will oli Kandrakarin vartija, hän oli normaali tyttö, joka on syntynyt 19. tammikuuta, eli hän on horoskooppimerkiltään kauris. Kun hän oli vielä pieni, hänen isänsä lähti hänen ja Willin äidin Susanin luota. Hänen vanhassa koulussaan pienessä kaupungissa Fadden Hillsissä, hän huomasi, että osasi lukea toisten ihmisten ajatuksia. Kerran hän luki ystäviensä ajatuksia, milloin hän tajusi, ettei hänen ystävänsä pitäneet hänen seurastansa. Will tuli murtuneena kotiin syrjinnän takia. Hänen äitinsä ehdotti, että ehkä heidän pitäisi muuttaa Fadden Hillsistä liian monen ikävän muiston takia. Samana hetkenä radiosta ilmoitettiin aurinkoista päivää Heatherfieldiin. Yhdessä Susan ja Will päättivät, että Heatherfield olisi paras paikka, minne he voisivat muuttaa, vaikka useissa alussa ilmestyneissä lehdissä Will vihaakin kaupunkia.


title: Will Vandom

text: "Televisiosarjassa:" Kuten sarjakuvassakin ennen Kandrakarin vartijana, Will oli normaali tyttö, joka asui äitinsä kanssa Fadden Hillsissä. Toisin kuin sarjakuvassa he muuttavat Willin äidin työn takia Heatherfieldiin.


title: Will Vandom

text: "Sarjakuvassa:" Will kykenee hallitsemaan ja vahvistamaan kaikkien muiden elementtien voimia. Hän on myös Kandrakarin sydämen haltija. Kandrakarin sydämeen on tiivistynyt neljän alkuperäisen elementin, maan, tulen, ilman ja veden voimat, ja Will voi hallita niitä halutessaan. Tämän lisäksi Willillä on kyky puhua koneille.


title: Will Vandom

text:
"Televisiosarjassa:" Will hallitsee Pimeää ainetta, mikä muistuttaa sähköä. Hän on myös Kandrakarin sydämen haltija, kuten sarjakuvassakin. Myös televisiosarjassa Willillä on kyky puhua koneille.
Will voi myös


title: Will Vandom

text: Will oli ollut pitkään rakastunut supersuositun Cobalt Blue -bändin laulajaan Matt Olseniin. Will luuli Mattilla olevan säpinää sekä Jackien, Mandyn että Oruben kanssa, mutta tosiasiassa Matt ja Will ovat koko ajan olleet ihastuneet toisiinsa. Juuri, kun Will ja Matt olivat löytäneet kivikkoiseen suhteeseensa onnen, Matt siepattiin Elementtien kirjan sisään, mutta Will ja muut W.i.t.c.h.-jengiläiset pelastivat hänet. Tämän jälkeen Matt tuurasi Karmillan, suositun rokkistaran, kitaristia, ja joutui siis jättämään Willin vähäksi aikaa. Kun Matt lopulta oli palaamassa, hän siirtyi Kandrakarin palvelukseen ja varasti W.i.t.c.h - tytöiltä voimat, jotta voisi antaa uudet tilalle. Kun Matt lopetti työt Kandrakarissa, palautui Willin ja Mattin suhde ennalleen.


title: Will Vandom

text:
Willin perheeseen kuuluvat Simultech-yhtiössä työskentelevä äiti Susan ja Willin historianopettaja ja isäpuoli Dean Collins. Willin oikea isä Thomas on eronnut Susanista jo Willin ollessa pieni tyttö. Susan on jo synnyttänyt poikavauvan jonka nimeksi on annettu William. Willillä oli ennen myös lemmikkimurmeli, mutta se jäi auton alle. Will asuu äitinsä, isäpuolensa ja pikkuveljensä kanssa vanhahkossa kerrostalossa.
Willin ja muiden W.I.T.C.H-tyttöjen päihitettyä vaarallisen Varjojen äidin (numerossa 85), selviää, että myös Williamilla on maagisia kykyjä.


title: Australian huippumalli haussa

text: Australian huippumalli haussa ("Australia’s Next Top Model") on australialainen tositelevisiosarja, joka perustuu Tyra Banksin "Huippumalli haussa" -ohjelman formaattiin. Sarjan on tuottanut kausilla 1-6 Granada Productions -yhtiö ja sitä esitetään Australiassa FOX8-kanavalla. Sarja on ollut Australian maksutv:n katsotuin ohjelma, pois lukien urheilulähetykset. Suomessa ohjelmaa esittää Nelonen.


title: Australian huippumalli haussa

text: Sarjan juontaa australialainen malli Sarah Murdoch, joka toimii myös sarjan päätuomarina ja tuottajana. Sarjaa on esitetty Australiassa vuodesta 2005 lähtien kuusi tuotantokautta. Seitsemännen kauden alkukarsinnat pidettiin tammi-helmikuussa 2011 ja sarjan esittäminen alkoi Australiassa 8. elokuuta 2011.


title: Australian huippumalli haussa

text: Sarjassa ryhmä nuoria naisia kilpailee Australia's Next Top Model -tittelistä ja palkinnoista. Tytöt asuvat yhdessä osallistuen haasteisiin, kuvauksiin ja haastatteluihin mallimaailman edustajien kanssa. Joka viikko yleensä yksi tai useampi kilpailija poistetaan kilpailusta. Viimeisessä ohjelmassa 2-3 tytöstä valitaan voittaja. Kausilla 1-2 voittaja valittiin tuomariäänestyksellä. Kolmannesta kaudesta lähtien voittaja on valittu suorassa lähetyksessä studioyleisön läsnä ollessa. Kaudella 6 suoran lähetyksen aikana yleisö päätti yksin puhelinäänestyksellä voittajan.


title: Australian huippumalli haussa

text: Jokaisen jakso tapahtuu noin viikon aikana, paitsi ulkomaan kuvauksissa, jolloin aika voi olla lyhyempi. Jokaisessa jaksossa on muotihaaste, muoti- ja/tai mainoskuvaus. Lopuksi tuomaristo arvostelee jokaisen kilpailijan ja valitsee kotiinlähtijän.


title: Australian huippumalli haussa

text: Ohjelman tarkoitus on valita kansainvälinen huippumalli, joka pystyy tekemään kaikkea mallintyötä. Työhön kuuluu mm. kävellä muotinäytöksissä, mainos- ja lehtikuvauksissa poseeraminen ja erilaiset haastattelut ja tv-työ. Ohjelmassa monia mallien menestystä on epäilty, jos hänellä on ollut pituutta vain 172 cm, malli ei mahdu kaikkiin asuihin, suullinen ilmaisu on heikkoa, kävely on heikkoa tai tunneilmaisu on kapeaa. Motivaation pitää myös olla hyvä.


title: Australian huippumalli haussa

text: Juontaja on vaihtunut sarjassa usein. Ensimmäisellä ja toisella kaudella juontajana toimi australialainen malli, näyttelijä, laulaja ja tv-juontaja Erika Heynatz. Kun hän lähti niin juontajaksi ryhtyi entinen uimapukumalli ja nykyisin niiden suunnittelija Jodhi Meares. Kausilla 5-7 juontajana on toiminut australialainen malli ja näyttelijä Sarah Murdoch, joka tunnetaan myös Rupert Murdochin vanhimman pojan, Lachlan Murdochin vaimona.


title: Australian huippumalli haussa

text: Ensimmäisellä kaudella pysyvät tuomarit olivat Erika Heynatz (juontaja), muotisuunnittelija Alex Perry, Marguerite Kramer ja Ken Thompson. Toisella kaudella pysyvät tuomarit olivat Erika Heynatz (juontaja), muotisuunnittelija Alex Perry, muotikuvaaja Georges Antoni ja Victoria Fisher. Kolmannella kaudella pysyvät tuomarit olivat Jodhi Meares (juontaja), Alex Perry, entinen malli Charlotte Dawson ja Jez Smith. Neljännellä kaudella pysyvät tuomarit olivat Jodhi Meares (juontaja), Charlotte Dawson ja Alex Perry. Viidennella kaudella pysyvät tuomarit olivat Sarah Murdoch (juontaja), Alex Perry ja Charlotte Dawson. Kuudennella kaudella pysyvät tuomarit olivat Sarah Murdoch (juontaja), Alex Perry, Charlotte Dawson ja Jez Smith. Uusimmalla seitsemännellä kaudella pysyvät tuomarit ovat olleet samat kuin 5. kaudella. Lisäksi joka jaksossa on ollut yksi tai kaksi vierailevaa tuomaria. Tyttöjä on ollut myös ohjaamassa stylisti Michael Azzolini (kaudet 1-2), entinen malli ja nykyinen stylisti Jonathan Pease (kaudet 3-5) ja entinen tanssija ja nykyinen muodin ammattilainen Josh Flinn (kausi 6).


title: Australian huippumalli haussa

text: Kausilla 1-2 kilpailijan piti olla vähintään 18-vuotias. Kaudesta 3 lähtien ikäraja on ollut 16 vuotta. Osallistujan täytyy olla vähintään 172 cm pitkä, mutta painorajaa ei ole. Pisimmät kilpailijat ovat olleet noin 185 cm pitkiä. Osa kilpailijoista on ollut kisan aikana liian laihoja (tai liian tukevia), jolloin tyttöjä on kannustettu kuntoilemaan ja syömään hyvin. Osallistujan pitää myös olla Australian kansalainen ja asua Australiassa. Kilpailijalla ei saa olla ollut kokemusta mallin työstä kansallisessa tv-kampanjassa viiden vuoden sisään. Jos kilpailijaa edustetaan, hänen täytyy irtisanoutua sopimuksesta ennen kuvausten alkua.


title: Australian huippumalli haussa

text: Kausilla 1 ja 2 tuomarit valitsivat nauhoitetussa lähetyksessä voittajan kahdesta tytöstä.


title: Australian huippumalli haussa

text: Kauden 3 finaali pidettiin ensimmäistä kertaa studioyleisön edessä suorassa lähetyksessä. Lähetyksen alussa seurattiin nauhoituksia Australian muotiviikoilta, jossa tytöt kävelivät Alex Perryn asuissa. Suora lähetys pidettiin pienen studioyleisön edessä. Voittaja valittiin tuomariäänien (8 tuomaria) ja yleisöäänestyksen avulla. Tuomaristo ja yleisö äänesti voittajan finaalin kahdesta tytöstä. Tuomariäänillä oli 85 %:n ja yleisöäänillä 15 %:n painoarvo. Lisäksi julistettiin fanien suosikki. Yleisö oli voinut äänestää suosikkiaan ensimmäisestä jaksosta lähtien kaikista kilpailijoista.


title: Australian huippumalli haussa

text: Kaudella 4 voittaja valittiin yleisön äänillä suorassa lähetyksessä, koska tuomareiden äänet menivät tasan. Ensimmäistä kertaa voittaja valittiin suuren studioyleisön läsnä ollessa.


title: Australian huippumalli haussa

text: Kauden 5 finaalissa toiseksi sijoittunut kilpailija sai yhden tuomariäänen enemmän, mutta hän hävisi suoran lähetyksen finaalin yleisöäänin.


title: Australian huippumalli haussa

text: Kauden 6 finaalissa oli poikkeuksellisesti kolme tyttöä. Yleisö päätti yksin voittajan suorassa lähetyksessä. Voittaja valittiin studioyleisön edessä vain kolmen äänen erolla toiseksi tulleeseen. Juontaja Sarah Murdoch julisti aluksi vahingossa väärän voittajan.


title: Australian huippumalli haussa

text: Kaudella 6 voittaja sai 12 kk edustuksen Priscilla's Model Management -yhtiössä, $25,000 (AUD) sopimuksen edustaa Levi's -merkkiä, matkan New Yorkiin tapaamaan Elite Model Management -mallitoimiston edustajia, Ford Fiesta Zetec -auton, $20,000 (AUD) rahaa ja 8 sivun jutun kansikuvineen Harper’s Bazaar -lehteen.


title: Australian huippumalli haussa

text: Kaudella 7 voittajan palkintoihin kuului sopimus Chic Model Managementin kanssa, Harper's Bazaar -lehden kansikuva ja 8 sivun kuvasarja, $20,000 (AUD), uusin Ford Fiesta sekä matka New Yorkiin tapaamaan NEXT Model Managementin edustajia.


title: Australian huippumalli haussa

text: Kauden 4 juontaja Jodhi Meares vetäytyi juontotehtävästä muutama tunti ennen suoraa finaalia. Kauden 5 toiseksi sijoittunut 17-vuotias Cassi Van Den Dungen ei solminut tarjottua mallisopimusta, vaan päätti jäädä 25-vuotiaan muurari-poikaystävänsä luo. Kauden 6 suorassa lähetyksessä juontaja Sarah Murdoch kuulutti väärän voittajan.


title: Japani talviolympialaisissa 1956

text: Japani osallistui Cortina d'Ampezzon talviolympialaisiin 1956 kymmenen miesurheilijan joukkueella. Alppihiihtäjä Chiharu Igaya teki olympiahistoriaa tuomalla Japanille maan kaikkien aikojen ensimmäisen talviolympiamitalin: hopeamitali irtosi pujottelusta, jossa Igayan edelle ehätti vain Itävallan Toni Sailer. Kisojen mitalitilastossa Japani sijoittui 11:nneksi.


title: Japani talviolympialaisissa 1956

text: Japanin nuorin urheilija näissä olympiakisoissa oli pikaluistelija Yoshiyasu Gomi, jolla oli ikää 22 vuotta ja 279 päivää. Maan vanhin osallistuja oli vuorostaan maastohiihtäjä Tatsuo Miyao, ikää 27 vuotta ja 346 päivää.


title: Charles Bernard Desormes

text: Charles Bernard Desormes (3. kesäkuuta 1771 Dijon, Ranska – 30. elokuuta 1862) oli ranskalainen kemisti ja fyysikko. Hänet tunnetaan parhaiten kaasujen ominaislämpökapasiteetin ja jodin ominaisuuksien tutkimisesta. Desormes teki lähes kaikki tieteelliset tutkimuksensa yhteistyössä vävynsä Nicolas Clémentin kanssa.


title: Charles Bernard Desormes

text: Desormes aloitti opiskelun École Polytechniquessa vuonna 1794, kun oppilaitos avattiin. Siellä hän tapasi myös Clémentin, ja he aloittivat tutkimusuran, joka kesti vuoteen 1824. Vuonna 1804 Desormes, Clément ja Joseph Montgolfier perustivat alunan puhdistamon Verberiehin.


title: Charles Bernard Desormes

text: Desormes ja Clément tutkivat erityisesti kaasujen ominaislämpökapasiteettia. Irlantilainen Adair Crawford oli ensimmäinen, joka mittasi kaasujen ominaislämpökapasiteettia, ja Desormes ja hänen vävynsä tutkivat niiden suhteita. He määrittivät muun muassa hiilimonoksidin ja hiilidisulfidin ominaislämpökapasiteetin tutkimalla niiden muodostumista. He myös esittivät karkean arvion absoluuttisesta nollapisteestä.


title: Charles Bernard Desormes

text: Vuonna 1811 Bernard Courtois löysi uuden alkuaineen, jodin. Hän ei saanut rahoitusta tutkimuksilleen, koska Napoleonin sodat veivät suuren osan valtion rahoista. Niinpä hän siirsi jodin ominaisuudet Desormesin ja Clémentin tutkittaviksi. Tämän lisäksi Desormes ja Clément loivat ensimmäisen täysin kemiallisen selityksen katalyyttien toiminnasta. Vuonna 1806 he esittivät teorian typen oksideista hapen lähteenä rikkihapon valmistuksessa käytetyssä lyijykammioprosessissa. Heidän tutkimuksensa osoittivat, että typen oksideita ei kulunut reaktiossa, ja esittivät reaktiossa olevan välituotteen. Itsenäisesti Desormes tutki muun muassa Voltan patsaan toimintaa.


title: Charles Bernard Desormes

text: Myöhemmin Desormes osallistui politiikkaan. Vuonna 1848 hänet valittiin kansalliskokouksen edustajaksi.


title: Keirrison

text: Keirrison de Souza Carneiro tai Keirrison (s. 3. joulukuuta 1988 Dourados, Brasilia) on brasilialainen jalkapalloilija, pelipaikaltaan hyökkääjä. Hän siirtyi lainasopimuksella Portugalin superliigassa pelaavaan Benficaan Espanjan pääsarjassa Primera Divisiónissa pelaavasta FC Barcelonasta.


title: Ossi Teileri

text: Hans Ossian (Ossi) Arvid Teileri (alk. Tejler, 26. marraskuuta 1911 Kalvola – 23. joulukuuta 1988 Hämeenlinna) oli suomalainen keskimatkojen juoksija.


title: Ossi Teileri

text: Ossi Teileri karsiutui Berliinin 1936 olympialaisten 1 500 metrin juoksun alkuerissä. Hän edusti Suomea seitsemässä maaottelussa. Seuratasolla hän edusti pääasiassa Hämeenlinnan Tarmoa. Hän voitti Suomen mestaruuden 800 metrin juoksussa vuosina 1935 ja 1936, 1 500 metrin juoksussa vuonna 1935 sekä 4 × 800 metrin viestijuoksussa vuonna 1932. Hän saavutti 800 metrillä SM-hopeaa vuonna 1937 sekä SM-pronssia vuonna 1932. Vuonna 1935 hän juoksi 800 metrillä Suomen ennätyksen 1.52,5.


title: Ossi Teileri

text: Ammatiltaan Teileri oli ulosottomies.


title: Bohemia Interactive Studio

text: Bohemia Interactive Studio (BIS) on itsenäinen videopelien kehittäjä.


title: Bohemia Interactive Studio

text: Yritys on kehittänyt useita palkintoja voittaneen "" -pelin sekä "ArmA" -pelisarjan. Bohemia Interactiven tutkimus- ja tuotekehitysstudio sijaitsee Prahassa, Tšekkissä. Yritystä johtaa Marek Španěl (s. 1973), joka on myös yhtiön osaomistaja. Syksyllä 2010 Bohemia Interactive hankki kolme tšekkiläistä pelistudiota (Altar Games, Black Element Software ja Centauri Production).


title: Bohemia Interactive Studio

text: BIS on jäsenenä IDEA Gamesissa, joka toimii julkaisijana ja konsulttina useille itsenäisille pelitaloille.Bohemia Interactive Australia (BIA) on BIS:n tytäryhtiö, joka tuottaa harjoittelusimulaattoreita ("VBS1", "VBS2" ja "VBS3") useiden maiden asevoimille.


title: Bohemia Interactive Studio

text: BIA yhdistettiin myöhemmin "Bohemia Interactive Simulations" -nimellä perustettuun yhtiöön, jonka Riverside Company osti vuonna 2013.


title: Bohemia Interactive Studio

text: Bohemia on kehittänyt Real Virtuality pelimoottoria.


title: Bohemia Interactive Studio

text: Lisäksi yhtiöllä on "Black Element Softwaren" kautta omistuksessa Enforce -pelimoottori, jota on käytetty "" -pelissä.


title: Erkki Tamila

text: Eerik (Erkki) Jaakko Tamila (alk. Dahlgren, 5. toukokuuta 1911 Nummi – 25. helmikuuta 2004) oli suomalainen kestävyysjuoksija ja maastohiihtäjä.


title: Erkki Tamila

text: Tamila sijoittui Berliinin 1936 olympialaisten maratonilla parhaana suomalaisena neljänneksi. Se oli hänen uransa ainoa täysimittainen maraton. Hän edusti Suomea kahdessa maaottelussa sekä voitti Suomen Urheilulehden maratonin (25 km) vuosina 1935–1937 ja Tukholman 25 kilometrin juoksun vuosina 1937–1939. Vuonna 1937 hän juoksi 15 mailin maailmanennätyksen 1.19.48,6 ja kaksi vuotta myöhemmin 25 000 metrin maailmanennätyksen 1.21.27,0.


title: Erkki Tamila

text: Seuratasolla Tamila edusti Nummen Kipinää. Hän voitti 10 000 metrin juoksussa Suomen mestaruuden vuonna 1938 ja saavutti SM-hopeaa vuonna 1937.


title: Erkki Tamila

text: Hiihtäjänä Tamila voitti Suojeluskuntien mestaruuden 20 kilometrillä vuonna 1934 sekä sijoittui Salpausselän Kisoissa 18 kilometrillä kolmanneksi vuonna 1934 ja 50 kilometrillä kahdeksanneksi vuonna 1935.


title: Erkki Tamila

text: Tamila oli ammatiltaan maanviljelijä. Hän haavoittui vaikeasti jalkaan talvisodassa. Hän toimi urheilu-uransa jälkeen muun muassa Suomen Hiihtoliiton liittovaltuustossa, piirin hiihtovalmentajana sekä Nummen Kipinän puheenjohtajana.


title: Joel Osteen

text: Joel Scott Hayley Osteen (s. 5. maaliskuuta 1963) on yhdysvaltalainen bestseller-kirjailija ja vanhempi pastori Lakewood Church -seurakunnassa Houstonissa, Texasissa. Hänen saarnansa tavoittavat yli seitsemän miljoonaa katsojaa Yhdysvalloissa ja miljoonia lisää ympäri maailman ohjelmien näkyvyysalueella. Osteenin johtama seurakunta on Yhdysvaltain suurin, ja sen kokouksiin osallistuu paikan päällä noin 44 000 ihmistä viikoittain. Osteen on järjestänyt tilaisuuksia myös Yankee Stadiumilla ja Dodger Stadiumilla.


title: Joel Osteen

text: Osteen sanoo, että hän päätti keskittyvänsä Jumalan hyvyyteen synnin sijasta. Kysyttäessä häneltä, että miksi hän ei sisällytä monia Raamatunkohtia kirjoihinsa, hän vastaa, että näkee itsensä enemmän elämän valmentajana. Osteen kertoo, että hän yrittää raamatullisia periaatteita yksinkertaisin menetelmin, tuomalla esiin rakkauden voiman ja positiivisen asenteen,


title: Joel Osteen

text: Osteen aloittaa kokoukset aina rukouksella, joka on muodostunut osaksi sitä mitä Lakewood-seurakunta on tänään. Rukous kuuluu seuraavasti, kun Osteen sanoo "Nostakaa Raamattunne ja toistakaa perässäni:


title: Seireeni-maalari

text: Seireeni-maalari on nykyaikainen nimitys eräälle antiikin Kreikan maljakkomaalarille, joka työskenteli Ateenassa oletettavasti vuosina 480-470 eaa. Hänen oikea nimensä on tuntematon, samoin kuin hänen syntymäaikansa.


title: Seireeni-maalari

text: Seireeni-maalari nimettiin hänen tunnetuimman teoksensa "Odysseus ja seireenit" mukaan. Tämän kuuluisan stamnoksen kuvassa Odysseus on sidottu laivan mastoon ja hänen toverinsa soutavat seireenien ohi vahaa korvissaan. Odysseus on selvästikin haltioitunut seireenien musiikista, mutta lumous on kuitenkin jo murrettu ja ne tekevät itsemurhan heittäytymällä mereen.


title: Seireeni-maalari

text: Teos on nykyisin British Museumin kokoelmissa.


title: The Red Shore

text: The Red Shore oli vuonna 2004 perustettu australialainen Geelongista kotoisin oleva death metal -yhtye.


title: Salvaging What’s Left

text: Salvaging What’s Left on The Red Shoren debyytti-EP. Se julkaistiin vuonna 2006.


title: Takki ja liivit pois!

text: Takki ja liivit pois! on suomalainen vuonna 1939 ensi-iltansa saanut elokuva, jonka on ohjannut Jorma Nortimo Agapetuksen näytelmän "Onnellinen Sakari" (1932) pohjalta.


title: Takki ja liivit pois!

text: Elokuvassa on pääosassa Aku Korhosen esittämä professori Sakari Vartio, joka tiuskii potilailleen, mutta on kosijana pohjattoman ujo ja kömpelö. Teatteri alkaa pian sotkea Vartion suunnitelmia, kun Ilona-tytär ilmoittaa pyrkivänsä teatteriin, ja väärinkäsityksiä on luvassa tuntuvasti.


title: Takki ja liivit pois!

text: Aikalaisarvioissa elokuva sai myönteisen vastaanoton ”soveliaana kevätiloitteluna” ja ”ilopillerinä”, jolla ei ollut erityisiä taiteellisia tavoitteita. Myöhemmässä arviossa elokuvaa luonnehditaan kevyeksi kaupunkilaiskomediaksi ja Aku Korhosta ”aina luotettavaksi”.


title: José Kuusisto

text: José Kuusisto (s. 21. marraskuuta 1943 Turku) on suomalainen iskelmälaulaja. Hän on keikkailut Markku Tuurin ja Eino Sipposen yhtyeissä.


title: Sirkka Sipilä

text: Vappu Sirkka Cecilia Sipilä (1. toukokuuta 1920 Jurva – 29. joulukuuta 1964 Imatra) oli suomalainen elokuvanäyttelijä. Hän oli yksi toisen maailmansodan ajan filmitähtiä ja ohjaaja Jorma Nortimon luottonäyttelijä. Hän kuului myös niihin harvoihin vanhan suomalaisen elokuvan näyttelijöihin, joilla ei ollut teatteritaustaa.


title: Sirkka Sipilä

text: Sipilä teki useita muistettavia rooleja suomalaisessa elokuvassa, mutta hänen nopea ja lopullinen poistumisensa julkisuudesta sekä varhainen kuolema ovat johtaneet siihen, että hän on elokuvahistoriassa melko unohdettu tähti.


title: Sirkka Sipilä

text: Pohjalaisella Jurvan pikkupaikkakunnalla syntynyt Sirkka Sipilä kiinnostui näyttelemisestä jo nuorena. Hän esiintyi raittiusjuhlan näytelmässä ensimmäisenä kouluvuonnaan. Ennen muuttoa Helsinkiin Sipilä suoritti oppikoulun Kristiinankaupungissa. Hän lähetti koulun seitsemännellä luokalla hakemuksen Suomen Filmiteollisuuden perustamaan "filmikouluun", joka etsi lupaavia uusia näyttelijöitä esiintymään Toivo Särkän johtaman yhtiön elokuvissa. Sipilä sai Kristiinankaupunkiin tiedon tulleensa valituksi filmikoulun ensimmäiselle kurssille. Jurvan ja Kristiinankaupungin pieniin ympyröihin tottunut nuori pohjalaistyttö muutti vuonna 1938 Helsinkiin, jossa oli kansainvälinen ympäristö ja Suomen elokuvateollisuuden keskus. Filmikouluun päässeille opetettiin lähinnä kameranäyttelemistä, ja pian filmikoulun alkamisen jälkeen Sipilä aloittikin yhteistyön Jorma Nortimon kanssa. Sipilä näytteli urallaan 22 elokuvassa, joista suurin osa oli komedioita.


title: Sirkka Sipilä

text: Sirkka Sipilä teki ensimmäiset elokuvaroolinsa 18-vuotiaana, jolloin hän opiskeli vielä SF:n filmikoulussa. Sipilän valkokangasura alkoi pienillä avustustehtävillä Nortimon ja Wilho Ilmarin ohjauksissa.


title: Sirkka Sipilä

text: Sipilä näytteli naispääosat useissa suomalaisissa elokuvissa, kuten "Takki ja liivit pois!", "Aatamin puvussa... ja vähän Eevankin", "Poikamies-pappa", "Perheen musta lammas", "Matkalla seikkailuun" ja "Keittiökavaljeerit". Kenties parhaiten hänet muistetaan "Suomisen perhe" -elokuvien Elina Suomisena, tosin kahdessa elokuvassa Elinan roolissa nähtiin Toini Vartiainen. Sipilä oli lahjakas komedienne, vaikka lehdistö kiinnitti huomiota usein ennen kaikkea hänen ulkonäköönsä.


title: Sirkka Sipilä

text: Elokuvassa "Perheen musta lammas" Sipilän muuntautumiskyky pääsi esille, kun hän teki roolisuorituksen ”poikatyttönä”. Hänen voimistelunsa alastomana elokuvassa "Aatamin puvussa... ja vähän Eevankin" taas herätti paheksuntaa, mutta myös innostusta. Toivo Särkän elokuvassa "Onnellinen ministeri" (1941) Sipilällä oli sivuosa mainosvirkailijana, jossa hän sai käyttää edukseen myös laulutaitoaan. Sankarittaren roolista "Sisulla ja sydämellä" -elokuvassa Sipilä sai suorastaan ylistäviä arvioita. Hänen tulkintansa oli arvostelijoiden mukaan ”älykäs, luonnollinen, miellyttävä ja suorasukaisen reipas”.


title: Sirkka Sipilä

text: Useiden pääroolien ohella Sipilä teki useita sivurooleja, joista merkittävimpinä aatelisneito Ingeborg elokuvassa "Katariina ja Munkkiniemen kreivi" sekä Brita von Löwen elokuvassa "Avioliittoyhtiö". Sen jälkeen hän vaihtoi elokuvayhtiötä ja siirtyi Fenno-Filmiin. Lisäksi hän näytteli Karhu-Filmin tuottamassa farssikomediassa "Mikä yö!" vuonna 1945.


title: Sirkka Sipilä

text: Sipilä päätti elokuvauransa rahallisista syistä 1950-luvun vaihteessa. Hän oli naimisissa Niilo Mineurin kanssa vuosina 1943–1949, ja liitosta syntyi yksi tytär. Elokuvauran jälkeen Sipilä esiintyi muutamissa mainoksissa ja työskenteli jonkin aikaa Helsingissä myyjättärenä. Hän kuului myös Ruusu-Risti -yhdistykseen. Sipilä muutti Imatralle 1960-luvun alussa ja näytteli Imatran teatterissa vuoteen 1964 asti, jolloin hän kuoli syöpään vain 44-vuotiaana. Hänet on haudattu syntymäpaikkansa Jurvan hautausmaalle.


title: Enemmän kuin elää

text: Enemmän kuin elää on Haloo Helsinki! -yhtyeen toinen albumi. Se julkaistiin 2. syyskuuta 2009.


title: Enemmän kuin elää

text: Ennen albumin julkaisua siltä julkaistiin kaksi singleä ”Jos elämä ois helppoo” sekä vuoden 2009 Kesäkumi-biisi ”Mun sydän sanoo niin”. Heinä-elokuun vaihteessa radioille jaettiin kolmas single ”Ei Eerika pääse taivaaseen”. Albumi nousi ensimmäisellä listaviikollaan Suomen virallisen albumilistan seitsemännelle sijalle.


title: Käyrälehtirahkasammal

text: Käyrälehtirahkasammal ("Sphagnum contortum") on sammallaji. Se kuuluu "Sphagnaceae"-heimoon ja rahkasammalten sukuun. Yleisväriltään käyrälehtirahkasammal on kellertävää tai ruskeaa. Laji on alueellisesti uhanalainen koko Suomessa lukuun ottamatta Tunturi-Lappia, jossa sitä ei esiinny. Valtakunnallisessa luokittelussa käyrälehtirahkasammal on silmällä pidettävä.


title: Veikko Muronen

text: Veikko Muronen () oli suomalainen diplomi-insinööri ja autonsuunnittelija. Hän toimi työurallaan Vanajan suunnittelu- ja tuotantopäällikkönä, Oy Wiima Ab:n teknisenä johtajana ja ulkomailla joukkoliikenteen konsulttitehtävissä. Hänen merkittävin keksintönsä oli Vanajan kuorma-autoihin suunnittelemansa täyden kuorman nostava teli.


title: Veikko Muronen

text: Veikko Muronen syntyi Viipurissa lokakuussa 1927. Hän valmistui Hämeenlinnan lyseosta vuonna 1946 ja opiskeli tämän jälkeen Teknillisessä korkeakoulussa konetekniikkaa. Muronen valmistui diplomi-insinööriksi vuonna 1953.


title: Veikko Muronen

text: Muronen oli naimisissa, ja hänellä oli kaksi lasta. Vapaa-aikansa hän vietti mielellään mökillään perheensä kanssa. 1960-luvulla Muronen suoritti moottorilentäjän lupakirjan. Muronen kuoli Helsingissä 2006.


title: Veikko Muronen

text: Työuransa Muronen aloitti Valtion teknillinen tutkimuslaitoksella tutkijana ja jatkoi sieltä A. Ahlströmin Varkauden tehtaalle suunnittelijaksi.


title: Veikko Muronen

text:
Kilpailu kuorma-automarkkinoilla kiristyi 1950-luvulla, sillä pula-aika alkoi olla ohi ja tarjonta kasvaa. Vuonna 1955 hämeenlinnalaisella Vanajan Autotehtaalla haettiin, henkilöä joka osaisi suunnitella hyvän puutavara-auton. Tehtävään valittiin Muronen, joka toimi yrityksessä ensin suunnittelu- ja myöhemmin tuotantopäällikön tehtävissä.
Vanajan merkittävin keksintö esiteltiin 1950-luvun lopulla, Murosen kehittämä täyden kuorman nostava kuorma-auton teli. Keksintö osoittautui täysin ylivertaiseksi kilpailijoiden vastaaviin ratkaisuihin verrattuna. Suunnittelemistaan kuorma-autoista Muronen piti jälkeenpäin merkittävimpänä T6-69/5000+1200-mallia. Autossa oli turboahdettu A.E.C. AVT690 -moottori, 15-nopeuksinen Fuller RTO915 -vaihteisto ja Murosen hydraulinen nostoteli. Autoa pidettiin onnistuneena kokonaisuutena.


title: Veikko Muronen

text: Muronen osallistui myös linja-autojen alustojen suunnitteluun. Vuonna 1968 esiteltiin keskimoottorinen malli LK6-69, jossa oli makaava A.E.C. AH 691 -moottori ja jousituksessa niin sanotut rullaavat ilmapalkeet. Auton taka-akselille oli asetettu neljä ilmapaljetta, kun kilpailijoiden vastaavissa ratkaisuissa niitä oli vain kaksi. Rakenteen ansiosta matkustusmukavuus parani huomattavasti.


title: Veikko Muronen

text: Vanajan yhdistyi Oy Suomen Autoteollisuus Ab:n kanssa vuonna 1968, ja Sisu otti välittömästi Vanajan nostotelin käyttöön omissa tuotteissaan. Suomen Autoteollisuus yritti tehdä yhteistyötä muiden kuorma-autovalmistajien kanssa markkinoimalla nostoteliä ulkomaisille yrityksille. Hämeenlinnan tehtaalla asennettiin nostotelejä muutamiin Ivecon kuorma-autoihin, mutta sen jälkeen yhteistyö hiipui. Murosen suunnittelema nostoteli oli 2010-luvulla edelleen käytössä Sisun kuorma-autoissa.


title: Veikko Muronen

text: Vuonna 1982 Muronen siirtyi linja-autovalmistaja Oy Wiima Ab:n tekniseksi johtajaksi. Sen jälkeen hän toimi kansainvälisissä joukkoliikenteeseen liittyvissä konsultointitehtävissä ennen eläkkeelle jäämistään: vuosina 1982–1987 Muronen toimi ensin portugalilaisen, sen jälkeen saudiarabialaisen ja lopuksi brasilialaisen linja-autotehtaan johtajana. Hän oli lyhyen aikaa projektijohtajana Iisalmessa ja veti kreikkalaisen koritehtaan tuotannon järjestelyä.


title: Markkulan alikulkusilta

text: Markkulan alikulkusilta on Orivesi–Jyväskylä-radan rautatiesilta Korpilahdella Jyväskylässä. Nykyisen Valtatie 9:n ylittävä silta oli valmistuessaan vuonna 1975 Suomen toiseksi pisin rautatiesilta. Sen pisin jänneväli on 31,1 metriä ja kokonaispituus 432 metriä, siltapilareiden keskikohtien väli on 32 metriä. Sillan hyödyllinen leveys eli kaiteiden väli on 5,7 metriä.


title: Markkulan alikulkusilta

text: Tyypiltään Markkulan alikulkusilta on jännitetty betoninen jatkuva palkkisilta. Alustavassa yleissuunnitelmassa määriteltiin, että silta koostuu 13 peräkkäisestä kaksiuumaisesta laattapalkista. Urakoitsijan suunnitelmissa oli tehdä päätyjänteiden välinen päällysrakenne elementeistä, mutta laatta tehtiin kuitenkin paikallavaluna.. Sillan pilarit ovat tavanomaisia massiivisia betonipilareita, joiden pituus vaihtelee 12,6 metrin ja 20 metrin välillä.


title: Markkulan alikulkusilta

text: Silta ylittää kallioiden väliin jäävän laakson, jonka pohjalla oli silloinen valtatie 4 ja lisäksi maantie. Penkereelle tehty laakson ylitys olisi vaatinut valtatielle ja maantielle omat sillat. 1960-luvun lopulla sillanrakennustekniikka oli sen verran kehittynyttä, että laakson ylittävä siltavaihtoehto tuli harkittavaksi ja lopulta toteutettavaksi, koska sitä pidettiin maankäytön kannalta parempana. Erityisenä perusteluna pitkän ja korkean sillan rakentamiselle pidettiin maisemallisia syitä. Siltavaihtoehto oli myös alkuvaiheen laskelmien mukaan hieman halvempi.


title: Markkulan alikulkusilta

text: Rautatiehallituksen sillanrakennusjaosto teetti alustavan suunnitelman ja pyysi vuonna 1973 12 sillanrakennusurakoitsijalta tarjousta suunnitelman toteuttamiseksi yksikköhintaurakkana, jolloin rautatiehallitus toimittaisi sillan lopulliset suunnitelmat. Toisena vaihtoehtona oli urakoitsijan oman ehdotuksen mukainen silta, jossa suunnittelu tulisi urakoitsijalta ja tarjoushintaa pyydettiin kokonaishintaurakkana. Yksitoista urakoitsijaa jätti tarjouksen. Urakoitsijan omaan suunnitelmaan perustuvia tarjouksia tuli kaksi, joista toinen oli tarjoushinnaltaan halvin, mutta sisälsi muun muassa osittain ulkomaalaista toteutusta ja Suomessa ennen käyttämättömiä erikoisrakenteita ja laitteita. Rautatiehallitus päätyi toteuttamaan oman alustavan suunnitelmansa mukaisen sillan itselleen edullisempana vaihtoehtona ja valitsi urakoitsijaksi Siltarakenne Ky:n. Siltasuunnitelman teki Insinööritoimisto Sormunen & Uuttu Ky, jossa suunnitelman laativat diplomi-insinöörit Raimo Sormunen ja Torsten Lunabba, joista Sormunen oli pääsuunnittelija.


title: Markkulan alikulkusilta

text: Sillan rakentaminen alkoi helmikuussa 1974 ja kesti vajaat 19 kuukautta, sillan vastaanottokatselmus oli syyskuussa 1975.


title: Markkulan alikulkusilta

text: Maaperä sillan kohdalla on pääosin pehmeikköä, sillan kaikkiaan 14 tuesta vain neljä voitiin perustaa kallion varaan ja loput paalutettiin teräsbetonipaaluin 15 metrisen saven läpi. Kovan pohjan pintakin vaihteli runsaasti, paalujen pituudet olivat kolmesta metristä metristä liki 18 metriin, yhden siltapilarinkin alla kolmesta metristä 12 metriin.


title: Markkulan alikulkusilta

text: Sillan massiiviset korkeat välituet valettiin käyttäen betonipumppua ja nosturia. Pilarin lautamuotti koostui uudelleen käytettävistä toisiinsa liitetyistä muottielementeistä, joiden korkeus oli 3,5 metriä ja joita tarvittiin yhteen pilarin ympärykseen neljä kappaletta. Korkein pilari oli 20-metrinen ja sen betonointi kesti vähintään noin 40 tuntia, koska betonin valunopeus sai olla korkeintaan puoli metriä tunnissa.


title: Markkulan alikulkusilta

text: Myös sillan päällysrakenne eli laattapalkisto valettiin lautamuottia käyttäen, yhden muottielementtijakson pituus oli noin neljä metriä ja yhdellä nelimetrisellä jaksolla oli kahdeksan elementtiä. Laattapalkisto valettiin ja jännitettiin yksi pilariväli kerrallaan, työ aloitettiin sillan keskeltä edeten molempiin päihin. Kuten pilareissa, myös sillan kannessa jokainen lautamuottielementti käytettiin kolmeen kertaan valujen välillä puhdistaen. Betonoinnissa käytettiin pumppubetonia. Korkean sillan vaatimat telineet oli suunniteltu niin, että työkuluissa voitiin säästää käyttämällä esimerkiksi valmiita telinetorneja ja siirtämällä telineitä nosturilla seuraaviin aukkoihin. Telineiden suunnittelussa oli otettava huomioon myös kaluston rajoitettu tarjonta Suomessa. Yhden jännevälin telineiden kokonaispainoksi mainitaan 65 tonnia.


title: Markkulan alikulkusilta

text: Sillan vaatimuksiin kuului myös, että kiskot ja suojakiskot viedään sillan yli jatkuvana eikä sillalle tule liikuntalaitteita.


title: Markkulan alikulkusilta

text: Sillan rakentamiseksi kaivettiin maata kaikkiaan 3 400 kuutiometriä, louhittiin kalliota noin 600 kuutiometriä ja lyötiin maahan noin 4,1 kilometrin verran teräsbetonipaaluja. Harjatetästä kului 468 tonnia ja jänneterästä 88 tonnia. Erilujuuksista ykkösrakenneluokan betonia käytettiin yhteensä 5 920 kuutiometriä.


title: Rodoksen piiritys (täsmennyssivu)

text: Rodoksen piirityksellä voidaan tarkoittaa:


title: Ylistön silta

text: Ylistön silta on Jyväsjärven ylittävä kevyenliikenteen silta Jyväskylässä. Silta yhdistää Mattilanniemen ja Ylistönmäen toisiinsa. Vuonna 1991 valmistunut silta on 208 metriä pitkä ja sen kaksi pylonia ovat 26 metriä korkeita.


title: Mihail Nikolajevitš Romanov

text: Suuriruhtinas Mihail Nikolajevitš Romanov (25. lokakuuta 1832 Pietarhovi, Venäjän keisarikunta – 18. joulukuuta 1909 Cannes, Ranska) oli Venäjän keisarin Nikolai I:n ja tämän puolison Aleksandra Fjodorovnan seitsemäs lapsi ja neljänneksi vanhin poika, keisari Aleksanteri II:n nuorempi veli.


title: Mihail Nikolajevitš Romanov

text: Mihail Nikolajevitš palveli pitkään (1862–1882) Transkaukasian kenraalikuvernöörinä Tbilisissä. Turkin sodassa (1877–1878) hän palveli Venäjän Kaukasuksen-joukkojen ylipäällikkönä ja sai sotamarsalkan arvon 1878. Vuonna 1881 Aleksanteri II:n kuoltua ja Aleksanteri III:n noustua valtaan Mihail Nikolajevitš nimitettiin Venäjän valtakunnanneuvoston puhemieheksi epäsuosioon joutuneen vanhemman veljensä Konstantin Nikolajevitšin sijaan. Tätä virkaa hän hoiti vuoteen 1905 asti.


title: Mihail Nikolajevitš Romanov

text: Vuonna 1857 suuriruhtinas Mihail Nikolajevitš avioitui Badenin prinsessan Cäcilian kanssa, joka oli Badenin suurherttuan Leopold I:n ja Ruotsin prinsessan Sophien tytär. Cäcilia otti nimen Olga Fjodorovna, ja he saivat seitsemän lasta, jotka muodostivat sitten "Mihailovitšeina" tunnetun Romanovien sukuhaaran.


title: G.I. Joe: The Rise of Cobra

text: G.I. Joe: The Rise of Cobra on G. I. Joe: A Real American Hero -leluihin perustuva toimintaelokuva. Maailman ensi-ilta oli 7. elokuuta 2009 ja Suomessa 28. elokuuta 2009. Ranskassa puolestaan elokuva esitettiin ensimmäisenä 5. elokuuta 2009. Elokuvan ohjasi Stephen Sommers, tuotti Lorenzo di Bonaventura ja käsikirjoitti Stuart Beattie, jonka teksti perustuu John Paul Kayn käsikirjoitukseen vuodelta 1998. "G.I. Joe" sisältää useita lelumaailman hahmoja. Kuvauspaikkoja olivat Kaliforniassa Downeyn kaupunki ja Prahassa Barrandov-studiot.


title: G.I. Joe: The Rise of Cobra

text: James McCullen on luonut nanoteknologiaan perustuvan aseen, jolla voi tuhota kokonaisen kaupungin. Hänen yhtiönsä M. A. R. S. myy neljä nanoteknologialla varustettua ydinkärkeä Natolle, jonka omat joukot vievät sen päämajaansa. Duke ja Ripcord ovat saaneet tehtäväkseen viedä salkun perille saattueen kera. Heidän matkansa kuitenkin katkeaa, kun Baroness joukkoineen hyökkää heidän kimppuunsa yrittäen varastaa salkun. Duke tunnistaa Baronessin olevan hänen entinen morsiamensa Ana Lewis. Duke ja Ripcord saavat yllättäen apua Scarlettilta, Snake Eyesilta, Breakerilta ja Heavy Dutylta, minkä myötä Baroness ei onnistu saamaan salkkua. Duke ei aluksi suostu antamaan salkkua Scarlettille ja kumppaneille, joista hän ei tiedä mitään. Breaker näyttää hologrammiviestimellä kenraali Hawkin, joka käskee antamaan salkun heille ja ottamaan kaksi eloon jäänyttä sotilasta heidän päämajaansa. G. I. Joe erikoisryhmäksi paljastunut joukko kertoo hieman taustaa joukostaan ja yrittää saada selville Baronessin henkilöllisyyden. Duke haluaa yhdessä Ripcordin kanssa osalliseksi Kenraali Hawkin ryhmää, mutta tämä aluksi kieltäytyy. Duke saa kuitenkin vakuutettua Hawkin kertomalla tuntevansa Baronessin.


title: G.I. Joe: The Rise of Cobra

text: McCullenin paljastetaan käyttävän samaista nanoteknologiaa luodakseen armeijan tohtorinsa avulla, jolla hän toisi uuden järjestyksen maailmaan, kun hän aiheuttaisi aluksi kaaosta luomillaan nanohiukkasydinkärjillä. Jäljittimen avulla McCullen löytää G. I. Joen tukikohdan ja lähettää Storm Shadown, Baronessin ja Zartanin hakemaan ydinkärkiä sisältävän salkun. Tehtävän onnistuttua Baroness vie ydinkärjet paroni DeCobraylle, jota hän pakottaa yhdessä Storm Shadown kanssa laittamaan ne käyttövalmiiksi. Kaksikko suuntaa kohti Pariisia ja saa peräänsä G. I. Joen erikoisjoukon. Storm Shadow onnistuu lopulta laukaisemaan yhden ohjuksista kohti Eiffel tornia. Nanohiukkaset tuhoavat tornin ja osan lähiympäristöstä. Duke ehtii juuri ja juuri hyppäämään helikopteriin, jolla Baroness ja Storm Shadow ovat pakenemassa sekä painamaan nanohiukkasten katkaisinta. Samalla hän joutuu kuitenkin vihollisten vangiksi, jotka vievät Duken McCullenin tukikohtaan pohjoisnavalle.


title: G.I. Joe: The Rise of Cobra

text: G. I. Joe joukot saavat selville salaisen tukikohdan sijainnin ja lentävät paikalle huomatakseen, että McCullen on laukaissut nanohiukkasydinkärjet kohti kolmea eri maata. Snake Eyesin onnistuttua tuhoamaan yhden ydinkärjistä, Ripcord yrittää tuhota kaksi muuta varastamalla M.A.R.S. yhtiön prototyypin taisteluhävittäjän Night Ravenin. Sillä välin Snake Eyes, Breaker ja Scarlett tunkeutuvat tukikohdan sisälle. Snake Eyes kohtaa Storm Shadown kaksintaistossa, sillä välin kun Duke saa tietää tohtorin olevan hänen entisen morsiamensa veli Rex Lewis, jonka oletettiin kuolleen pommi-iskussa. Rex kertoo selvinneensä iskusta ja saaneensa arvokasta tietoa nanohiukkasista rakennuksessa olleelta tohtori Mindbenderiltä, joka myös selvisi iskusta. Samalla hän kertoo käyttäneensä siskoaan ensimmäisenä kokeena nanohiukkasille. Samassa Baroness ilmaantuu paikalle pelastaakseen Duken. McCullen ilmaantuu paikalle ja yrittää tappaa Duken polttamalla, mutta sen sijaan hänen naamansa palaa. Tohtori nappaa haavoittuneen McCullenin ja karkaa kohti pakoalustaan. Myös Duke ja Baroness joutuvat pakenemaan, kun tukikohdan itsetuholaskenta käynnistyy.


title: G.I. Joe: The Rise of Cobra

text: Tohtori parantaa McCullenin palaneen pään erikoisnanohiukkasilla, jotka muuttavat hänen kasvot hopeiseksi. Tohtori nimeää McCullenin Destroksi ja kutsuu samalla itseään Commanderiksi sekä kertoo Cobran organisaation nousevan piilostaan. Hän joutuu kuitenkin pian Destron kanssa G.I. Joen vangiksi, mutta lupaa että kaikki on vasta aluillaan. Baroness puolestaan viedään erikoishoitoon, jossa hänet pidetään siihen asti kunnes kaikki nanohiukkaset on saatu pois hänen kehostaan. Sillä välin Zartan on ottanut presidentin paikan nanohiukkasten avulla, joiden avulla tohtori muunsi hänen kasvonsa.


title: Kilowog

text: Kilowog on DC Comicsin kustantama sarjakuvahahmo ja supersankari, jonka loivat Steve Englehart ja Joe Staton. Hahmon ensiesiintyminen oli "Green Lantern Corps" -lehden numerossa 201, vuonna 1986. Kilowog kuuluu Vihreän Lyhdyn Joukkoon.


title: Kilowog

text: Kilowog oli yksi planeettansa Bolovax Vikin älykkäimpiä olentoja ja erikoistunut teknologiaan ja genetiikkaan. Vartijat värväsivät hänet Vihreäksi Lyhdyksi Branwillin tilalle, joka menehtyi tehtävänsä aikana. Tehtävänsä lisäksi Kilowog opettaa uusia tulokkaita käyttämään voimasormusta. Hän oli muun muassa Hal Jordanin ensimmäinen opettaja.


title: Kilowog

text: Crisis on Infinite Earths -tarinan aikana Kilowogin kotiplaneetta Bolovax Vik tuhottiin. Hän oli myös itse paikalla ja säilyi hengissä voimasormuksensa ansiosta. Planeetan muut asukkaat eivät kuitenkaan selvinneet hengissä, mutta toimittuaan nopeasti Kilowog keräsi kaikki 16 miljardin asukkaan energiat sormukseensa. Hän kykeni säilyttämään heidät hengissä tahdonvoimansa ansiosta, kunnes löysi asukkaille sopivan planeetan elämistä varten, jonne hän vapautti heidät. Myöhemmin Sinestro tuhosi kyseisen planeetan, eikä Kilowog kyennyt tällä kertaa pelastamaan kansaansa. Sittemmin hänet määrättiin vartioimaan maaplaneettaa yhdessä muutaman muun Vihreän Lyhdyn kanssa. Kilowog huomasi, että Neuvostoliiton sosialismi oli lähimpänä hänen kotiplaneettansa filosofiaa. Kilowog ei kuitenkaan löytänyt minkäänlaista hallitusta, joka olisi harjoittanut puhtaasti kyseistä filosofiaa. Maassa vietetyn ajan aikana hän ystävystyi muiden Vihreiden Lyhtyjen kanssa, kuten Arisian, Salakkin, John Stewartin, Katma Tuin ja Ch'pin, sekä Hal Jordanin.


title: Kilowog

text: Vuosia myöhemmin Hal Jordanin jouduttua Parallaxin riivaamaksi hän tappoi Kilowogin voimasormuksellaan. Myöhemmin eräät avaruusolennot käyttivät mustaa magiaa herättääkseen Kilowogin hengen. Kilowog muuntautui Dark Lanterniksi, jonka olennot lähettivät hänet kostamaan Hal Jordanille. Kilowogin tehtävä kuitenkin päättyi Oa-planeetan entisöinyt Tom Kalmaku käytti Hal Jordanin vanhan voimasormuksen jäännösenergiaa hyvittääkseen Jordanin entisiä syntejä.


title: Kilowog

text: Kilowog herätettiin varsinaisesti eloon Kyle Raynerin ja Ganthetin toimesta, jonka myötä hän osallistui Oa-planeetan ja Vihreän Lyhdyn Joukon entisöimiseen. Kilowog sai voimasormuksen Raynerilta ja taisteli myös hänen rinnallaan yhdessä Guy Gardnerin ja John Stewartin kanssa Parallaxia vastaan. Ryhmän saatua Parallaxin teljettyä vankilaan Kilowog jatkoi uusien Vihreiden Lyhtyjen opettamista.


title: Kilowog

text: Kilowog teki ensiesiintymisensä Justice Leaguen kaksiosaisessa jaksossa "In Blackest Night", vuonna 2001. Kilowog oli sarjassa John Stewartin kanssa läheinen ystävä ja osoitti hetken epäuskon jälkeen uskoa Stewartia kohtaan, kun hän joutui oikeuden eteen tuhottuaan kokonaisen planeetan. Myös Stewart itse uskoi tuhonneensa kokonaisen planeetan, kunnes selvisi että kyseessä oli Ihmismetsästäjien ja Kanja Ron tekemä juoni. Myöhemmin he palasivat takaisin kotiplaneetalleen pelastaakseen sen Ihmismetsästäjien valloitukselta.


title: Kilowog

text: Kilowog liittyi myöhemmin uudelleen Stewartin, sekä Katma Tuin kanssa taistelemaan Desperoa vastaan. Hahmon äänenä toimi Dennis Haysbert.


title: Kilowog

text: Kilowog vieraili Duck Dodgersin jaksossa "The Green Loontern", jossa hahmon äänenä toimi John DiMaggio.


title: Kilowog

text: Kilowog vieraili Batman – pelottomat animaatiosarjan jaksoissa "Day of the Dark Knight" ja "The Eyes of Despero". Hahmolla oli molemissa jaksoissa pienirooli, kun hän vei ensimmäisessä jakossa erään rikollisen vankilaan, joka raivostui Guy Gardnerin ärsyttämisestä. Toisessa jaksossa se oli lähinnä taustahahmona Hal Jordanin ryhmässä, jonka Despero hypnotisoi. Hahmon äänenä toimi sarjassa myös Batmanin äänenä ollut Diedrich Bader.


title: Kilowog

text: Kilowogin on määrä esiintyä vuonna 2011 ilmestyvässä animaatiosarjassa , jossa hahmon äänenä toimii Kevin Michael Richardson.


title: Kilowog

text: Kilowog esiintyi ensimmäisen kerran elokuvassa vuonna 2009 issa, jossa hahmon äänenä toimi Michael Madsen.


title: Kilowog

text: Michael Clarke Duncan ääninäytteli Kilowogia elokuvassa "Green Lantern" vuonna 2011. Kilowog koulutti Hal Jordania.


title: Rodoksen piiritys (1522)

text: Rodoksen piiritys käytiin vuonna 1522 Rodoksen saarta hallinneen Johanniittain ritarikunnan ja osmanien valtakunnan välillä. Piiritys kesti kuusi kuukautta ja päättyi 29. joulukuuta, kun Johanniittain ritarikunnan suurmestari Philippe Villiers de L'Isle-Adam joutui antautumaan ja luovuttamaan Rodoksen Suleiman Suuren hallitsemalle osmanien valtakunnalle.


title: Rodoksen piiritys (1522)

text: Johanniittaritarien varuskunnassa oli piirityksen alussa 650 ritaria, mutta lopussa se oli kutistunut 180 henkeen. Johanniittojen onnistui neuvotella lupa poistua Rodokselta turvallisesti. Sen sijaan rodoslaiset, jotka olivat taistelleet johanniittojen rinnalla, tapettiin. Piiritykseen päättyi johanniittojen 213 vuotta kestänyt valtakausi saarella. Johanniitat löysivät Maltasta turvapaikan ja asettuivat sinne seitsemän vuoden kuluttua piirityksestä.


title: Äijälänsalmen vanha silta

text: Äijälänsalmen vanha silta on vuonna 1932 valmistunut Äijälänsalmen ylittävä teräsbetoninen holvi- ja palkkisilta Jyväskylässä. 86 metriä pitkä silta on Suomen vanhimpia paikallaan valettuja teräsbetonisiltoja. Vanha silta on nykyään kevyen liikenteen väylä ja sen itäpuolella on uusi silta autoliikenteelle. Silta ylittää Jyväsjärven ja Päijänteen yhdistävän Äijälänjoen. Sillan kautta menevä katu on "Tahvosentie".


title: Äijälänsalmen vanha silta

text: Silta on merkitty rakennushistoriallisesti merkittäväksi rakenteeksi ja se on suojeltu. Sillalle tehtiin 2015 erikoistarkastus ja korjaussuunnitelma.


title: Dr. Demento

text: Dr. Demento (oik. Barret Eugene Hansen s. 2. huhtikuuta 1941 Minneapolis, Minnesota) on yhdysvaltalainen radio-DJ, joka on erikoistunut huumorimusiikkiin. Dr. Dementon vuonna 1970 alkanut radio-ohjelma pääsi syndikointiin 1974, ja vuosina 1978–1992 syndikoinnista vastasi Westwood One. Nykyään ohjelman levityksestä vastaa Talonian Productions.


title: Dr. Demento

text: Tunnetuimpia Dr. Dementon radio-ohjelman avulla pinnalle nousseita artisteja on ”Weird Al” Yankovic. Dr. Demento nimettiin Radio Hall of Fameen vuonna 2009.


title: Hard Centres – The Rock Years

text:
Hard Centres – The Rock Years on Sweet-yhtyeen kokoelma-albumi, joka julkaistiin heinäkuussa 1987. Se sisältää alkuperäisen yhtyeen (vuosien 1968–82 Sweet) hard rock -tyylin kappaleita vuosilta 1974–1977.A-puoli
B-puoli


title: Makarov-pistooli

text: 9 mm Pistolet Makarova, lyh. PM () on Nikolai F. Makarovin suunnittelema neuvostoliittolainen massasulkuinen itselataava pistooli. PM hyväksyttiin Neuvostoliitossa sotavarusteeksi vuonna 1951. Se ei ole enää Venäjän asevoimien tai poliisin pääasiallinen palvelusase, mutta sen tuotanto jatkuu edelleen.


title: Makarov-pistooli

text: Pistoolia suunniteltaessa lähtökohdaksi otettiin Boris V. Sjominin vuonna 1946 suunittelma 9 × 18 millimetrin patruuna. Sjominin patruuna pohjautui saksalaiseen 9 × 18 millimetrin Ultraan, joka puolestaan oli kehitetty 1930-luvulla tehokkaammaksi vaihtoehdoksi Walther PP:ssä käytetylle 9 × 17 millimetrin Browning-patruunalle. 9 × 18 millimetrin Makarov-patruunan luodin läpimitta on hieman suurempi kuin muiden yhdeksänmillisten pistoolien: 9,22 millimetriä. Samalle patruunalle on kehitetty lähinnä itäblokin maissa muitakin aseita. Vientimarkkinoille pistoolia on valmistettu myös .380 ACP -mallisena.


title: Makarov-pistooli

text: Makarov korvattiin virallisesti Venäjän käytössä vuonna 2003 Jarygin-pistoolilla, joka on tunnettu myös nimellä MP-443 ”Gratš”.


title: Pirjo Kämppi

text:
Pirjo Kämppi (s. 11. lokakuuta 1964 Joutsa)
on suomalainen iskelmälaulaja, joka keikkaili Esko Tuukkasen tanssiyhtyeen solistina.
1980-luvun lopulla Kämppi opiskeli laulua Oulunkylän pop- ja jazzkonservatoriossa.
Nykyisin Kämppi keikkailee kahdella kokoonpanolla tanssiyhtyeellä ja jatsahtavalla kokoonpanolla.


title: Jaana Lammi

text:
Jaana Lammi (oik. Jaana Lammi-Uusitalo s. 21. heinäkuuta 1962 Siikainen)
on suomalainen iskelmälaulaja joka voitti vuonna 1990 Seinäjoen tangomarkkinoilla Tangokuningattaren tittelin.
Lammi harrastaa myös näyttelemistä


title: Pirjo Lehti

text:
Pirjo Tuulia Lehti (s. 24. huhtikuuta 1953 Lahti)
on suomalainen iskelmälaulaja joka osallistui 1980 Syksyn Sävel -kilpailuun kappaleella Portit. Vaikka hän on laulanut Syksyn ja Kevään sävel -ohjelmissa, on hän jäänyt kuitenkin suurelle yleisölle melko tuntemattomaksi laulajaksi. 1990-luvulta lähtien hän on toiminut taksiautoilijana Lahdessa. 1990–2000-luvuilla Pirjo Lehti on levyttänyt muutamia lyhyitä levyjä laulaen suomenkielisiä versioita ulkomaisista kappaleista, kuten esimerkiksi Patricia Kaasin "Hotel Normandy"-kappaleen suomenkielinen versio "Kun mentiin hotelliin."


title: Francis Goya

text: Francis Goya (syntyjään Francis Weyer) (s. 16. toukokuuta 1946 Liège Belgia) on belgialainen kitaristi.


title: Ary Scheffer

text: Ary Scheffer (10. helmikuuta 1795 Dordrecht, Alankomaat – 15. kesäkuuta 1858 Argenteuil, Ranska) oli hollantilais-ranskalainen taidemaalari.


title: Ary Scheffer

text: Scheffer syntyi Dordrechtissa Alankomaissa 1795. Hänen isänsä oli myös taidemaalari, joka ei kuitenkaan ehtinyt saavuttaa menestystä kuoltuaan verrattain nuorena. Isän kuoleman jälkeen Schefferin äiti vei hänet Pariisiin, jossa laittoi hänet Pierre-Narcisse Guérinin oppiin. Kun Scheffer lähti Guérinilta, Ranskassa suosittiin romantiikkaa, joka ei viehättänyt häntä. Sen sijaan hän kehitti oman tyylinsä, jota on luonnehdittiin jäykän klassiseksi.


title: Ary Scheffer

text: Scheffer löysi aiheensa historiasta ja kirjallisuudesta kuten Byronin ja Goethen teoksista. Vuoden 1836 aikoihin hän siirtyi kristillisiin teemoihin. Vuoden 1846 jälkeen hän ei enää järjestänyt näyttelyitä, koska hänen siteensä kuninkaalliseen perheeseen kääntyivät hänelle haitaksi, erityisesti Ranskan toisen tasavallan syntymisen aikoihin 1848. Hän jatkoi työskentelyä ja maalasi ateljeessaan lukuisia maalauksia, jotka esitettiin yleisölle vasta hänen kuolemansa jälkeen.


title: Ary Scheffer

text: Scheffer kuoli Pariisin lähellä 1858. Hänet on haudattu Cimetière de Montmartren hautausmaahan.


title: Sinimakrilli

text: Sinimakrilli ("Scomber australasicus") on ahvenkalojen lahkoon kuuluva makrilli.


title: Sinimakrilli

text: Sinimakrilli voi kasvaa enimmillään 40-45 cm pituiseksi ja noin 1,5 kg painoiseksi. Lajin vartalo ja pää ovat suunnilleen puoleenväliin asti ylhäältä hopeansinisiä ja alhaalta valkoisia vartalon sinisessä osassa on mustia raitoja. Kaikki evät ovat läpikuultavia, paitsi eväkkeet, jotka ovat mustia.


title: Sinimakrilli

text: Sinimakrilli on Tyynenmeren kalalaji. Sitä tavataan Kiinan ja Japanin vesiltä Australian ja Uuden-Seelannin rannikoille ja edelleen Havaijille. Tyynenmeren itäosassa sinimakrillia tavataan Revilla Gigedon saarten tienoilla ja Meksikon rannikkovesiltä. Lisäksi lajia tavataan Persianlahdella ja Punaisessameressä.


title: Sinimakrilli

text: Se viihtyy sekä rannikon tuntumissa että avomerellä ja laskeutuu enintään 200 metrin syvyyteen. Sinimakrillit elävät suurina samankokoiset kalojen muodostamina parvina joissa voi olla sinimakrillin itsensä lisäksi muita makrilleja ja sardiineja.


title: Sinimakrilli

text: Sinimakrillit syövät pääasiassa planktoneliöitä, mutta siivilöivät yhtä lailla myös pieniä äyriäisiä. Aikuiset kalat syövät myös pieniä kaloja ja kalmareita.


title: Sinimakrilli

text: Sinimakrillit kutevat kesäkuukausina, mutta kutualueita ei ole pystytty vielä paikallistamaan.


title: Sinimakrilli

text: Sinimakrillia pyytävät sekä ammattikalastajat että urheilukalastajat. Ammattimaisesti sitä pyydetään pääasiassa verkoilla.


title: Sinimakrilli

text: Sitä myydään sekä tuoreena että suolattuna ja kuivattuna. Sitä on saatavilla usein myös pakastettuna, savustettuna ja säilykkeenä. Tuore ja pakastettu sinimakrilli kypsennetään paistinpannulla, uunissa tai hiilloksella.


title: Epiktetos (maljakkomaalari)

text: Epiktetos oli varhainen attikalainen pääasiassa punakuviotekniikkaa käyttänyt maljakkomaalari, joka toimi noin vuosina 520-490 eaa. Ateenassa.


title: Epiktetos (maljakkomaalari)

text: Epiktetos oli erikoistunut erilaisiin juoma-astioihin. Hänen tyylinsä oli huolellista ja siroa. Noin viidessäkymmenessä erilaisessa astiassa on hänen signeerauksensa.


title: Destination Gotland

text: Destination Gotland on laivaliikennettä harjoittava ruotsalainen yritys. Se on Rederi AB Gotlandin tytäryhtiö. Reitit kulkevat manner-Ruotsin Nynäshamnista ja Oskarshamnista Gotlannin saarelle Visbyyn. Liikennöinti aloitettiin 1998. Kesäisin laivat kovat kulkeneet myös Gotlannin ja Öölannin välillä vuodesta 2007.


title: Destination Gotland

text: Heinäkuussa 2009 Nynäshamnin satamasta lähtenyt M/S Gotland törmäsi satamaan saapumassa olleeseen HSC Gotlandia II:een.


title: Aison (maljakkomaalari)

text: Aison oli kreikkalainen maljakkomaalari, joka työskenteli 400-luvun lopulla eaa. Hän maalasi suuren määrän punakuvioisia lekythoksia.


title: Mozarteum-säätiö

text: Mozarteum-säätiö (Internationale Stiftung Mozarteum) on vuonna 1880 Salzburgissa perustettu säätiö, jonka tehtävänä on vaalia Wolfgang Amadeus Mozartin elämään ja teoksiin liittyvää perintöä.


title: Mozarteum-säätiö

text: Säätiön edeltäjä oli vuonna 1841 perustettu "Dom-Musik-Verein und Mozarteum", ja se on läheisessä yhteistyössä Salzburgin Mozarteum-yliopiston kanssa.


title: Mozarteum-säätiö

text: Säätiö kerää Mozartiin liittyvä aineistoa, ylläpitää Mozart-kirjastoa (Bibliotheca Mozartiana), huolehtii Mozartin syntymäkodista ja muista Salzburgissa olevista Mozartiin liittyvistä paikoista. Säätiö järjestää vuosittain parinkymmenen muun konserttitapahtuman ohella Mozartin juhlaviikot säveltäjän syntymäpäivän 27. tammikuuta tienoilla. Säätiön yhtenä tehtävänä on edistää Mozartia koskevaa tutkimusta.


title: Mozarteum-säätiö

text: Se hallinnoi useita palkintoja, kuten Mozart-mitali, Mozarteum-säätiön palkinto ja Lilli Lehmann -mitali.


title: Fintias (maljakkomaalari)

text: Fintias oli Ateenassa 500-luvun lopussa ja 400-luvun alussa eaa. työskennellyt punakuviotekniikkaa käyttänyt maljakkomaalari.


title: Jarkko Lehti

text: Jarkko Lehti (oik. Väinö Lehtinen, s. 23. elokuuta 1938 Hämeenlinna) on suomalainen iskelmälaulaja joka voitti kahdet iskelmälaulukilpailut 18-vuotiaana. Lehti oli mukana Umberto Marcaton kanssa Amar-sukkakiertueella 1964. Lehden tunnetuin levytetty kappale on "Sua ilman". Lehti on ollut basistina Irwinin yhtyeessä.


title: Kieth O’dor

text: Kieth O’dor (5. huhtikuuta 1962 – 11. syyskuuta 1995) oli brittiläinen kilpa-ajaja, joka ajoi pääasiassa vakioautoilla.


title: Kieth O’dor

text: O’dor ajoi suuren osan urastaan Nissanilla. Hänen uransa parhaat saavutukset olivat Britannian vakioautoissa, British Touring Car Championshipissä 1990-luvun alkupuolella. O’dor menehtyi Berliinin AVUS-radalla Super Tourenwagen Cupin kilpailussa.


title: Renato Pirocchi

text: Renato Pirocchi (26. maaliskuuta 1933 Notaresco – 29. heinäkuuta 2002 Chieti) oli italialainen Formula 1 -kuljettaja. Hän osallistui ainoastaan vuoden 1961 Italian GP:hen. Hän oli kilpailussa 12.


title: Renato Pirocchi

text: Pirocchi kilpaili myös Formula Junior -luokassa 1960-luvulla sekä lukuisissa MM-sarjaan kuulumattomissa kilpailuissa ollen muun muassa 12. Syrakusan GP:ssä ja 11. Zeltwegissä Lorenzo Bandinin kanssa.


title: Leo Luoto

text:
Leo Luoto (s. 30. kesäkuuta 1952 Västerås Ruotsi)
on Ruotsissa syntynyt suomalainen iskelmälaulaja joka joka tuli tutuksi Kalmar Union yhtyeen päälaulajana ja basistina. Luoto keikkaili yhdessä Lea Lavenin kanssa vuosina 1976-1977. Luodon tunnetuin kappale on "Villi yö".
Vuonna 2002 Luoto oli Fortuna-yhtyeen basistina säestäen Arja Korisevaa.


title: Ben Pon

text: Ben Pon syntyjään Bernardus Marinus Pon (s. 9. joulukuuta 1936 Leiden, Alankomaat) on entinen hollantilainen Formula 1 -kuljettaja, viinintekijä ja olympia-ampuja.


title: Ben Pon

text: Pon osallistui Formula 1 -sarjaan vuoden 1962 Hollannin GP:hen Ecurie Maarsbergen -tallissa. Kilpailussa hän keskeytti ajovirheeseensä auton heittäytyessä ylösalaisin eikä saavuttanut pisteitä. Heittäytymisen aikana hän lensi ulos autosta ja selvisi lievillä naarmuilla, mutta vannoi jättävänsä yksipaikkaisilla ajamisen kokonaan.


title: Ben Pon

text: Hän kilpaili myös Le Mansin 24 tunnin kilpailussa vuosina 1961–1965 ja 1967 ollen luokkansa paras vuosina 1961 ja 1967. Hän oli parhaimmillaan maalissa seitsemäs vuonna 1967.


title: Ben Pon

text: Pon myös edusti Hollantia vuoden 1972 kesäolympialaisissa ammunnassa lajinaan skeet.


title: Ben Pon

text: Lopetettuaan kilpailemisen Pon keskittyi viinintuottamiseen ja omistaa nykyään Bernardus Winery -viinitilan Carmelissa Kaliforniassa.


title: Ben Pon

text: Ben Ponin isä Ben Pon Snr. oli ammatiltaan autovälittäjä Volkswagen -konsernissa.


title: Luis Jiménez

text: Luis Antonio Jiménez (s. 17. heinäkuuta 1984 Santiago, Chile) on chileläinen jalkapalloilija. Jiménez edustaa tällä hetkellä italian Serie Assa pelaavaa Cesenaa.


title: Luis Jiménez

text: Jimenez aloitti ammattilaisuransa kasvattajaseurassaan Palestinossa jossa hän pelasi vain 9 ottelua eikä tehnyt maalin maalia. Sitten hän siirtyi Ternaran riveihin josta hän oli lainalla Fiorentinassa, Laziossa ja Internazionalessa, johon hän siirtyi vakituisesti kunnes lähti jälleen lainalle West Hamiin. Hän oli lainalla myös Parmassa. 31. elokuuta 2010 hän siirtyi Cesenaan.


title: Luis Jiménez

text: Hän teki maajoukkuedebyyttinsä 24. huhtikuuta 2004 ottelussa Perua vastaan. 4. kesäkuuta 2005 Jiménez syötti Marcelo Salasin historiallisen 35:n maalin maajoukkueelle, joka teki Salasista Chilen parhaimman maalintekijän maajoukkueessa. Maali tuli ottelussa Boliviaa vastaan jonka Chile voitti 3-1. Neljä päivää myöhemmin hän teki kaksi maalia ottelussa Venezuelaa vastaan.


title: Luis Jiménez

text: Jiménezistä tuli Chilen jalkapallomaajoukkueen kapteeni vuonna 2006, ja hän voitti myös kaudella 2005-2006 Vuoden pelaaja Chilessä -palkinnon. Hän sai kuitenkin vähän vastuuta Marcelo Bielsan alaisuudessa.


title: Luis Jiménez

text: Jimenez on ollut naimisissa vuodesta 2006 lähtien chileläisen mallin María José Lópezin kanssa.


title: Kirsi Rissanen

text: Kirsi Rissanen on laulaja, jonka ohjelmisto ulottuu ooppera- ja kamarimusiikista musikaali- ja näyttämömusiikkiin sekä kirkkokonsertteihin. Rissanen aloitti laulajan uransa kevyen musiikin parissa. Hänet tunnetaankin jazz/viihdemusiikin ja erityisesti Astor Piazzollan ja argentiinalaisen tangon tulkitsijana. Nykyisin hänellä on nimeään kantava jazz- ja viihdekokoonpano Kirsi Rissanen Quintet sekä argentiinalaiseen tangoon erikoistunut trio Kirsi Rissanen & Tempo GlamouR.


title: Kirsi Rissanen

text: Kirsi Rissanen on suorittanut musiikkipedagogin (AMK) tutkinnon Kuopion Musiikki- ja Tanssiakatemiassa vuonna 2006. Laulun diplomitutkinnon hän suoritti erinomaisin arvosanoin vuonna 2002 opettajanaan Anita Välkki sekä laulunopettajantutkinnon Kuopion konservatoriossa erinomaisin arvosanoin vuonna 2000 opettajinaan Anita Välkki ja Marit Mönkkönen. Vuonna 1988 hänet valittiin Seinäjoella Tangokuningattareksi ja vuosina 1980–1988 hän oli mukana lauluyhtyeessä How Many Sisters.


title: Kirsi Rissanen

text: Kirsi Rissanen on esiintynyt sekä orkesteri- että oratoriosolistina muun muassa E5 Orchestran, Kuopion kaupunginorkesterin, Seinäjoen kaupunginorkesterin, Suomalaisen klarinettiyhtyeen, lontoolaisen Il Maestri orkesterin sekä yhdysvaltalaisen Merced Orchestran solistina. Lisäksi hän on tehnyt sekä lied- että kirkkokonsertteja. Kirsi Rissasella on myös laulunopetukseen erikoistunut yritys, jossa laulua voivat opiskella sekä klassisen musiikin että kevyen musiikin opiskelijat.


title: Jyväskylän yliopiston kirjasto

text: Jyväskylän yliopiston kirjasto on Keski-Suomen suurin tieteellinen kirjasto, jonka juuret juontavat 1860-luvulle. Nykyään se on kaikille avoin kirjasto, jonka päätavoitteena on tukea ja edistää yliopiston tutkimusta ja opetusta sekä tarjota asiakkailleen laadukkaita kirjasto- ja tietopalveluita.


title: Jyväskylän yliopiston kirjasto

text: Jyväskylän yliopiston kirjastoon kuuluu pääkirjasto ja kaksi kampuskirjastoa (Mattilanniemen ja Ylistönrinteen kirjastot). Kirjastossa käy päivittäin noin 2 000 ja vuodessa yli puoli miljoonaa asiakasta. Kirjaston kokoelmissa on yli 1,5 miljoonaa teosta sekä tuhansia joko painettuja tai elektronisia lehtiä. Asiakkaiden käytössä on eri tieteenalojen koti- ja ulkomaisia tietokantoja, verkkokirjakokoelmia sekä muita verkkoaineistoja.


title: Jyväskylän yliopiston kirjasto

text: Kirjaston elektroniset aineistot ovat pääosin käytettävissä vain yliopiston verkossa. Jyväskylän yliopiston kirjaston julkaisuyksikkö koordinoi koko yliopiston julkaisutoimintaa. Jyväskylän yliopiston julkaisuarkisto JYX sisältää yliopiston digitaalisia aineistoja, kuten pro gradu -tutkielmia, väitöskirjoja, digitoituja lehtiä sekä muita sähköisiä aineistoja.


title: Jyväskylän yliopiston kirjasto

text: Jyväskylän yliopiston kirjasto on yksi Suomen vapaakappalekirjastoista. Vapaakappaleoikeus perustuu vapaakappalelakiin (nykyisin kulttuuriaineistolaki), ja Jyväskylän yliopiston kirjasto sai vapaakappaleoikeuden vuonna 1919. Fennica-vapaakappalekokoelma muodostuu suomalaisista painatteista ja vuoden 2009 syksystä lähtien myös ääni- ja kuvatallenteista, kotimaisista verkkoaineistoista sekä Suomessa lähetettävistä radio- ja tv-ohjelmista. Kirjastolla oli vuosina 1981–2007 myös vapaakappaleoikeus suomalaiseen av-aineistoon. Vapaakappalekokoelman vanhin kirja on Missale Aboense, pergamenttipainos vuodelta 1488. Jyväskylän yliopiston kirjasto on lisäksi EU-tallekirjasto, joten se saa vapaakappaleina runsaasti Euroopan unionin ja sen toimielinten tuottamaa materiaalia. Kirjasto harjoittaa erityisesti kasvatustieteiden, psykologian ja liikuntatieteiden kansallista tietohuoltotoimintaa.


title: Jyväskylän yliopiston kirjasto

text: Jyväskylän yliopiston kirjasto sijaitsee Seminaarinmäen kampuksella Arto Sipisen suunnittelemassa rakennuksessa, johon se muutti rakennuksen valmistuttua vuonna 1974.


title: Jyväskylän yliopiston kirjasto

text: Kirjasto sai alkunsa vuonna 1863 seminaarin ensimmäisen johtajan Uno Cygnaeuksen hankittua kalustoa ja opetusvälineitä 5 000 ruplan alkupääomalla. Määrärahojen niukkuuden vuoksi kokoelmat karttuivat lähinnä lahjoitusten avulla. Seminaarinmäelle rakennettiin opettajaseminaarille 1880-luvulla uudet tilat, johon myös kirjasto sijoitettiin. Tuolloin kirjaston erityistarpeita ja laajentumista ei osattu ottaa huomioon. Seminaarin kirjaston rinnalle haluttiin myöhemmin tieteellinen kirjasto, ja 1. lokakuuta 1912 perustettiinkin Jyväskylän tieteellinen kirjasto. Tieteellisen kirjaston perustamisen toivottiin edesauttavan yliopiston saamista Jyväskylään, lisäävän Keski-Suomen sivistyneisyyttä, ja sillä haluttiin varmistaa Fennicasta huolehtiminen Helsingin yliopiston rinnalla.


title: Jyväskylän yliopiston kirjasto

text: Jyväskylän kasvatusopillinen korkeakoulu perustettiin vuonna 1934, jolloin Tieteellisestä kirjastosta parin vuoden kuluttua vuonna 1936 tuli Kasvatusopillisen korkeakoulun kirjasto. Kasvatusopillinen korkeakoulu muuttui Jyväskylän yliopistoksi 1966, jolloin kirjastosta tuli vastaavasti Jyväskylän yliopiston kirjasto.


title: Jyväskylän yliopiston kirjasto

text: Jyväskylän yliopiston kirjasto on aina sijainnut Seminaarinmäellä. Sen nykyinen osoite on aivan lähellä sen ensimmäistä rakennusta, entistä Viljamakasiinia (nykyinen yliopiston Rehtoraatti), jossa se toimi vuosina 1915–1948. Vuonna 1948–1958 kirjasto sijaitsi entisen seminaarin johtajan asunnossa eli nykyisessä yliopiston Oppiossa. Ennen muuttoa Arto Sipisen suunnittelemaan rakennukseen vuonna 1974 kirjasto sijaitsi vuosina 1958–1974 Alvar Aallon suunnitteleman yliopiston päärakennuksen siivessä.


title: Jyväskylän yliopiston kirjasto

text: Kirjaston niteiden hankinta perustui alkuaikoina vahvasti lahjoituksiin ja pienimuotoisiin hankintoihin. Vuosien myötä lahjoituksien määrä on pienentynyt, ja nykyisin kirjaston niteiden hankinta perustuu vapaakappalelain myötä saataviin kirjoihin ja kirjaston omiin ostoihin. Varsinkin vapaakappaleoikeudella on ollut suuri merkitys kirjaston niteiden määrän kasvuun.


title: Jyväskylän yliopiston kirjasto

text: Kirjaston historian suurin ja merkittävin yksittäinen hankinta on ollut Minervan antikvariaatin konkurssipesän ostaminen vuonna 1914. Kirjasto osti antikvariaatilta tuolloin yhdeksän junavaunullista kirjoja. Tämä hankinta on kirjaston Fennica-kokoelman pohja.


title: Jyväskylän yliopiston kirjasto

text: Lahjoitusten ja hankintojen myötä kirjastolle on muodostunut erilaisia erikoiskokoelmia. Kirjaston erikoiskokoelmia säilytetään suurimmaksi osaksi pääkirjastossa, mutta osa saattaa sijaita myös eri laitoksilla.


title: Sararahkasammal

text: Sararahkasammal ("Sphagnum fallax") on sammallaji. Se kuuluu "Sphagnaceae"-heimoon ja rahkasammalten sukuun. Yleisväriltään sararahkasammal on vaalean- tai kellanvihreää. Laji on uhanalaisuusluokittelussa elinvoimainen. Sitä esiintyy koko Suomessa.


title: Terrakotta

text: Terrakotta ( = poltettu savi) tarkoittaa lasittamattomia ja matalassa lämpötilassa poltettuja savesta tehtyjä huokoisia keramiikkaesineitä. Näiden esineiden väri vaihtelee kellertävästä punaisenruskeaan riippuen saven mineraaleista, polttouunin lämpötilasta ja polton pituudesta. Nykyisiä punasavesta tehtyjä taloustavaroita, kuten lasittamattomia kukkaruukkuja, sanotaan punasavituotteiksi ja termiä terrakotta käytetään taide-esineistä. Terrakotta-termiä voidaan joskus käyttää myös lasitetuista, mutta huokoiselle ja punertavalle perusaineelle tehdyistä esineistä.


title: Terrakotta

text: Mesopotamiassa terrakotasta tehtiin pieniä veistoksia, joko valamalla tai muovailemalla, mutta erilaisten käyttöesineiden materiaalina sitä on käytetty jo paljon varhaisemmalla ajalla. Kaikki tunnetut antiikin kansat ovat valmistaneet terrakotasta monenlaisia käyttö- ja koriste-esineitä.


title: Terrakotta

text: Keskiajalla terrakottaa käytettiin myös ornamenttitaiteen raaka-aineena sekä erilaisten veistosten valmistuksessa, ja se kelpasi hyvin arvokkaidenkin teosten materiaaliksi.


title: Viitarahkasammal

text: Viitarahkasammal ("Sphagnum fimbriatum") on hento sammallaji. Se kuuluu "Sphagnaceae"-heimoon ja rahkasammalten sukuun. Yleisväritykseltään viitarahkasammal on vaalean- tai kellanvihreää. Sitä esiintyy korvilla, suoniityillä ja luhtaisilla soilla. Viitarahkasammal kasvaa noin 8–20 senttimetriä korkeaksi. Laji on yleinen koko Suomessa. Uhanalaisuusluokittelussa se on elinvoimainen.


title: Nearkhos (maljakkomaalari)

text: Nearkhos () oli kreikkalainen maljakkomaalari 500-luvun toisella neljänneksellä eaa. Hän edusti mustakuviotekniikkaa ja hänen tyylinsä muistutti miniatyyrimaalauksia. Nearkhos oli taitava yhdistämään yksityiskohtien tarkan esittämisen kokonaisuuden suuruuteen.


title: Sirorahkasammal

text: Sirorahkasammal ("Sphagnum flexuosum") on sammallaji. Se kuuluu "Sphagnaceae"-heimoon ja rahkasammalten sukuun. Yleisväritykseltään sirorahkasammal on vaaleanvihreä. Sen itiöpesäkkeet ovat melko harvinaisia, ja jos niitä on, ne ovat melko pieniä. Lajia esiintyy koko Suomessa Inaria ja Kittilää lukuun ottamatta. Sitä kasvaa luhtaisilla ja lähteisillä nevoilla ja tulvarannoilla. Uhanalaisuusluokittelussa laji on elinvoimainen.


title: Northanger Abbey

text: Northanger Abbey eli Neito vanhassa linnassa () on Jane Austenin romaani, joka ilmestyi postuumisti kirjailijan kuoleman jälkeen vuonna 1817. Teos on ilmestynyt kahtena suomennoksena, Eila Pennasen suomentamana nimellä "Neito vanhassa linnassa" vuonna 1953 ja Paula Merjamaan suomentamana nimellä "Northanger Abbey" vuonna 1999.


title: Northanger Abbey

text: Postuumista julkaisustaan huolimatta "Northanger Abbey" oli Jane Austenin romaaneista ensimmäinen, jonka hän sai julkaisukuntoon, joskin hän oli jo aiemmin aloittanut teoksia "Järki ja tunteet" ja "Ylpeys ja ennakkoluulo". Cassandra Austenin "Memorandumin" mukaan Austen kirjoitti alkuun nimellä "Susan" kulkeneen teoksen noin vuosina 1798–1799. Eräässä kirjeessään Austen käytti teoksesta nimeä "Miss Catherine".


title: Northanger Abbey

text: Austen korjasi teosta julkaisua varten 1803 ja myi sen samana vuonna kymmenellä punnalla lontoolaiselle kirjakauppiaalle Crosby & Co:lle, joka kuitenkin päätti olla julkaisematta sitä. Kirjakauppias suostui myymään sen takaisin kirjailijan veljelle Henry Austenille samasta summasta, jolla hän oli sen alkujaan ostanut, tietämättä kuitenkaan, että kirjailija oli jo julkaissut neljä suosittua romaania. Kirjaa uusittiin lisää ennen kuin se ilmestyi Austenin kuoleman jälkeen joulukuussa 1817 (nimiösivulla lukee 1818) kahtena ensimmäisenä osana neliosaisesta yhteislaitoksesta teoksen "Viisasteleva sydän" kanssa.


title: Northanger Abbey

text: "Northanger Abbey" kertoo Catherine Morlandista ja perheystävistä herra ja rouva Allenista, jotka matkustavat Bathiin. Seitsemäntoistavuotias Catherine seurustelee tuoreiden ystäviensä kuten Isabella Thorpen kanssa ja käy tansseissa. Catherinea kosiskelevat Isabellan veli John Thorpe (Catherinen veljen Jamesin ystävä yliopistosta) ja Henry Tilney. Catherine ystävystyy myös Henryn nuoremman sisaren Eleanor Tilneyn kanssa. Catherine ihastuu Henryyn, joka kertoo näkemyksiään kirjoista ja osoittaa tuntevansa historiaa ja yleensä elämänmenoa. Henryn ja Eleanorin isä kenraali Tilney kutsuu Catherine käymään kartanoonsa Northanger Abbeyyn, jonka Catherine olettaa olevan pimeä, ikivanha ja täynnä kummallisia salaisuuksia, koska hän on lukenut Ann Radcliffen kauhuromaania "The Mysteries of Udolpho".


title: Northanger Abbey

text: Kertomuksen sankaritar, seitsemäntoistavuotias Catherine Morland saa perheen naapurina Fullertonissa asuvilta Alleneilta kutsun lähteä heidän kanssaan muutamaksi viikoksi Bathiin. Vaikka matkan herättämä innostus aluksi laantui, kun hän ei tuntenut siellä ketään, hänelle esiteltiin pian nuorukainen nimeltä Henry Tilney, jonka kanssa hän tanssii ja keskustelee. Hän ei kuitenkaan tapaa tätä uudestaan muutamaan päivään, joskin hänen huomiosa vie pian tutustuminen nuoreen naiseen nimeltä Isabella Thorpe. Isabella yrittää saada seurustelua syntymään Catherinen ja veljensä Johnin välille. Catherine ei ole kiinnostunut asiasta ja yrittää pitää ystävyyttä yllä sekä Thorpeihin että Tilneyhin. John Thorpe yrittää toistuvasti sotkea hänen suhteensa Tilneyhin, mistä aiheutuu paljon väärinkäsityksiä.


title: Northanger Abbey

text: Isabella ihastuu Catherinen veljeen Jamesiin, mutta hän on kuitenkin harmissaan siitä, ettei James ole niin varakas kuin hän on aiemmin luullut. Kun James on poissa, hän tutustuu tanssiaisissa Henryn vanhempaan veljeen kapteeni Tilneyiin, joka on häikäisevän lumoava. Isabella ja kapteeni Tilney ryhtyvät heti flirttailemaan. Viaton Catherine ei ymmärrä ystävänsä käyttäytymistä, mutta Henry ymmärtää sitäkin paremmin. Flirttailu jatkuu vielä kun James palaa.


title: Northanger Abbey

text: Tilneyn perhe, Henry, hänen sisarensa Eleanor ja heidän isänsä kenraali Tilney, kutsuvat Catherinen muutamaksi viikoksi luokseen Northanger Abbeyyn. Catherine, joka on lukenut liikaa kauhuromaaneja, uskoo että linna on suuri ja pelottava, ja Henry rohkaisee hänen pelkojaan kiusoittelemalla häntä. Ensimmäisenä yönä puhkeaa myrsky, ja hän löytää huoneestaan salaperäisiä käsikirjoituksia, mutta yhtäkkiä kynttilä sammuu. Seuraavana aamuna hän lukee paperit ja toteaa että ne olivat vain pyykkilistoja. Pettymyksekseen hän toteaa, että Northanger Abbey hauska eikä yhtään pelottava. Rakennuksessa on kuitenkin huoneita, joissa ei kukaan koskaan käy. Catherine saa tietää, että niissä asui rouva Tilney, joka on kuollut yhdeksän vuotta sitten. Catherine, jolla on vilkas mielikuvitus, päättelee, että koska kenraali Tilney ei vaikuta surevan vaimonsa kuolemaa, hän on varmasti suhtautunut tähän välinpitämättömästi tai ehkä jopa vihamielisesti. Ehkä hän on peräti murhannut vaimonsa, tai ehkä vaimo on yhä elossa ja vangittuna rakennuksessa.


title: Northanger Abbey

text: Catherine suostuttelee Eleanorin esittelemään rouva Tilneyn huoneen, mutta yllättäen kenraali Tilney ilmestyy paikalle. Catherine pakenee ja on varma että saa rangaistuksen. Myöhemmin Catherine hiipii rouva Tilneyn huoneisiin, mutta säikähtää, kun Henry kulkee käytävässä. Pelästyksissään hän myöntää arvailunsa tämän isästä. Henry kauhistuu mutta korjaa yllättävän ystävällisesti Catherinen hurjat kuvitelmat. Itkien Catherine poistuu mutta pelkää, että Henry ei enää halua olla hänen kanssa tekemisissä. James kirjoittaa Catherinelle kirjeen, jossa hän kertoo että Isabella on pettänyt hänet, ja että kihlaus on purettu koska Isabella flirttaili kapteeni Tilneyn kanssa. Tilneyt järkyttyvät; Catherine tuntee pettymystä Isabellaa kohtaan. Catherine viettää vielä muutaman hauskan päivän Tilneyn perheen luona. Kenraali lähtee Lontooseen ja Eleanor muuttuu yhä hilpeämmäksi. Eräänä iltana Tilney yhtäkkiä palaa, ja Eleanor kertoo Catherinelle, että koko perheellä on menoja, joiden vuoksi Catherinen täytyy lähteä pois. Catherine joutuu lähtemään varhain seuraavana aamuna ja lähtötilanne on tyly ja epäystävällinen.


title: Northanger Abbey

text: Catherine palaa onnettomana kotiin. Muutaman päivän kuluttua Henry tulee käymään ja kertoo mitä oli tapahtunut. Kenraali Tilney oli ihastunut Catherine ja oli halunnut hänen avioituvan Henryn kanssa, sillä John Thorpe, joka tuolloin oli rakastunut Catherineen, oli antanut väärää tietoa, että Catherine on perijätär. Hän tapaa Thorpen jälleen Lontoossa, ja pettyneenä Catherineen Thorpe kertoo, että Catherine on melkein rutiköyhä. Tilney palaa kotiin ja potkaisee Catherinen ulos talosta. Henry sanoo kuitenkin haluavansa mennä Catherinen kanssa naimisiin, vaikka isä ei sitä enää hyväksykään. Loppujen lopuksi kenraali Tilney kuitenkin suostuu, sillä Eleanor on kihlautunut varakkaan ja ylhäisen miehen kanssa ja lisäksi hänelle selviää, etteivät Morlandit sentään ole rutiköyhiä vaikka eivät ole rikkaitakaan.


title: Oikeussuhde

text: Oikeussuhde on kahden tai useamman henkilön tai oikeushenkilön välinen sidos, jonka avulla näiden toisiinsa kohdistamat oikeudet ja velvollisuudet voivat toteutua. Oikeusnormeihin perustuvan oikeussuhteen olemassaolo ei tarkoita, että kyseinen suhde kadottaisi sosiaaliset ulottuvuutensa. Esimerkiksi avioliitto on oikeussuhde siksi, että se on oikeusinstituutio. Parisuhteen muuttuminen avioliitoksi merkitsee sosiaalisen suhteen oikeudellistumista. Toisaalta tuomioistuimen päättäessä kumpi vanhemmista sopii erotilanteessa paremmin lapsen huoltajaksi ei tarkoita, että inhimilliset suhteet sysättäisiin syrjään. Myös valtion ja kuntien väliset rahoitusta koskevat päätökset liittyvät oikeussuhteisiin, mutta päätökset ovat samalla myös poliittisia toimia.


title: Triptolemos (maljakkomaalari)

text: Triptolemos oli attikalainen punakuviotekniikkaa käyttänyt maljakkomaalari, joka työskenteli Ateenassa noin 490-470 eaa. Hänen oikeaa nimeään ei tiedetä ja hänet onkin nimetty hänen teostensa aiheiden mukaan.


title: Luhtarahkasammal

text:
Luhtarahkasammal ("Sphagnum inundatum") on sammallaji. Se kuuluu rahaksammalten heimoon ja sukuun.
Luhtarahkasammal on keskikokoinen ja sillä on 2 tai 3 sivulle suuntautuneita ja saman verran alaspäin suuntautuneita haaroja. Se muistuttaa keräpäärahkasammalta.
Lajia esiintyy koko Suomessa Lappia lukuun ottamatta. Se on uhanalainen laji Kainuussa. Valtakunnallisessa uhanalaisuusluokittelussa se on silmällä pidettävä. Sen uhanalaisuuden syitä ovat ojitus ja turpeenotto.
Luhtarahkasammal kasvaa keskiravinteisilla soilla ja luhtaisilla niityillä.


title: Heckler & Koch P2000

text: Heckler & Koch P2000 on saksalaisen Heckler & Kochin valmistama itselataava pistooli. Ase on tarkoitettu lähinnä poliisi- ja muuhun viranomaiskäyttöön. Ase suunniteltiin yhtiön aikaisemman pistoolimallin Heckler & Koch USP:n pohjalle ja sen suunnittelussa kiinnitettiin erityisesti huomiota ergonomiaan.


title: Heckler & Koch P2000

text: Tavallisen mallin lisäksi P2000 Heckler & Koch P2000 pistoolia valmistetaan pienenpänä Heckler & Koch P2000 SK -mallina.


title: Pesänkavallus

text:
Pesänkavallus oli Suomessa aiemmin rikos, jossa aviopuolisot kavalsivat jotakin toisiltaan, lapset vanhemmiltaan, kasvatit kasvatusvanhemmiltaan, kuolinpesän osakkaat tai muut yhteisestä pesästä tai yhtiön osakkaat pesästä tai yhtiöstä. Siitä rangaistiin sakolla tai erittäin raskauttavissa tapauksissa korkeintaan vuodella vankeutta. Syytteen nostamiseksi asianomistajan tuli ilmoittaa rikos syytteeseen pantavaksi. Näin säädettiin vuoden 1889 rikoslain (39/1889) 30. luvussa, joka kuului alkuperäisenä seuraavasti:
30 Luku. Pesänkavaltamisesta 1 §. Jos aviopuolisot kavaltavat jotakin toisiltansa, taikka lapset vanhemmiltansa, taikka kasvatit kasvatusvanhemmiltansa, taikka kuolinpesän osakkaat tahi muut yhteisen pesän tai yhtiön osamiehet pesästä tai yhtiöstä; rangaistakoon syyllinen pesänkavaltamisesta sakolla. Jos asianhaarat ovat erittäin raskauttavat; olkoon rangaistus vankeutta korkeintaan yksi vuosi.2 §. Pesänkavaltamisesta älköön virallinen syyttäjä tehkö syytettä, ellei asianomistaja ole ilmoittanut rikosta syytteeseen pantavaksi.


title: Pesänkavallus

text: Varsin samankaltainen säännös oli jo vuoden 1734 lain rikoskaaren 51 luvussa. Voimassa olevasta rikoslaista pesänkavallus poistettiin vuoden 1991 alusta alkaen, kun laki rikoslain muuttamisesta (769/1990) tuli voimaan. Vanhojen säännösten sijaan alettiin soveltaa rikoslain 28. lukua, joka sisältää oikeussäännökset varkaudesta ja kavalluksesta. Hallituksen esityksessä todettiin, että erillisestä pesänkavalluksen tunnusmerkistöstä ehdotetaan luovuttavaksi ja että tällöin erityissäännöksen puuttuessa pesänkavaltaminen sisältyisi "osin varkauden osin kavalluksen" tunnusmerkistöön sen mukaan, kenen hallusta omaisuus on anastettu.


title: Ruotsin valtiopäivävaalit 1982

text: Ruotsin valtiopäivävaalit 1982 järjestettiin 19. syyskuuta 1982. Vaalien suurin voittaja oli Maltillinen kokoomus joka sai 13 lisäpaikkaa. Suurin puolue oli edelleen Sosialidemokraattinen puolue, jonka paikkamäärä lisääntyi 12:lla ja osuus äänistä nousi yli 45 prosenttiin.


title: Ruotsin valtiopäivävaalit 1982

text: Ympäristöpuolueella ei ollut näihin aikoihin puoluejohtajaa eikä "puhetorvea" ().


title: Wilmersdorfin moskeija

text: Wilmersdorfin moskeija ( tai "Ahmadiyya-Moschee", aiemmin myös "Berliner Moschee" eli Berliinin moskeija) on Saksan vanhin edelleen olemassa oleva moskeija. Se sijaitsee Berliinissä Brienner Straßella Wilmersdorfin kaupunginosassa, jonka mukaan se on nykyään nimetty erotukseksi muista Berliinin moskeijoista.


title: Wilmersdorfin moskeija

text: Wilmersdorfin moskeijan suunnitteli K. A. Hermann ja se rakennettiin vuosien 1924 ja 1928 välillä. Moskeija vaurioitui pahoin toisessa maailmansodassa, mutta se korjattiin tilapäisesti heti sodan jälkeen. Päärakennus entisöitiin perusteellisesti vuonna 1996 ja minareetit jälleenrakennettiin vuosina 1999–2001. Rakennus on nykyään suojeltu.


title: Ruotsin valtiopäivävaalit 1985

text: Ruotsin valtiopäivävaalit 1985 järjestettiin 15. syyskuuta 1985.


title: Ruotsin valtiopäivävaalit 1985

text: Vaalien suurin voittaja oli Bengt Westerbergin johtama Kansanpuolue, joka sai 30 lisäpaikkaa. Olof Palmen johtama sosiaalidemokraattinen puolue menetti seitsemän paikkaa. Se säilytti kuitenkin Vasemmistopuolue kommunistien kanssa vasemmiston enemmistön valtiopäivillä.


title: Northanger Abbey (vuoden 2007 elokuva)

text: Northanger Abbey on vuonna 2007 julkaistu brittiläinen televisioelokuva, jonka on ohjannut Jon Jones. Elokuva perustuu Jane Austenin samannimiseen romaaniin. Elokuvan pääosassa esiintyvät Felicity Jones ja J. J. Feild. Austenin romaaneja on yleensä sovitettu elokuvaksi useita kertoja, mutta tämä on vasta toinen "Northanger Abbeysta" tehty elokuva.


title: Charlotte York

text: Charlotte York Goldenblatt (o.s. York, aikaisemmin MacDougal) on kuvitteellinen hahmo yhdysvaltalaisessa televisiosarjassa "Sinkkuelämää" sekä sarjaan perustuvassa elokuvissa "Sex and the City - Sinkkuelämää" "Sex and the City – Sinkkuelämää 2". Hahmoa esittää näyttelijätär Kristin Davis.


title: Charlotte York

text: Charlotte syntyi Connecticutissa, Yhdysvalloissa Sandra Whitehead Yorkin ja Tri Stephen Foster Yorkin perheeseen. Charlottella on yksi veli, Wesley. Charlotte kävi yliopiston Smith Collegessa. Hän on ammatiltaan galleristi. Konservatiivisin sarjan naisista, Charlotte korostaa aina rakkauden merkitystä suhteessa miehiin ja seksiin, ja haluaa löytää ”oikean”. Charlotten hiukset ovat usein poninhännällä.


title: Charlotte York

text: Sarjan alkaessa Charlotte on sinkku ja työskentelee taidegalleriassa New Yorkissa. Vapaa-ajallaan hän tapaa ystäviään Carrie Bradshaw'ta, Samantha Jonesia ja Miranda Hobbesia sekä käy treffeillä eri miesten kanssa etsien sitä oikeaa. Charlotte on kuitenkin epäonninen miessuhteissaan kunnes hän tapaa sattumalta tri Trey MacDougalin, jonka kanssa hän alkaa pian seurustella. Treyn tavattuaan Charlotte uskoo löytäneensä vihdoin oikean miehen.


title: Charlotte York

text: Charlotte ja Trey menevät pian naimisiin. Charlotte jättää työnsä galleriassa naimisiin menon jälkeen, ja suunnittelee lasten hankkimista. Charlottella ja Treyllä on kuitenkin ongelmia ensin seksin ja sitten lasten hankinnan kanssa. Charlotte saa tietää, että hänellä on hyvin vähäiset mahdollisuudet tulla raskaaksi. Charlottelle tulee myös ongelmia Treyn äidin, Bunnyn kanssa, koska Bunny sekaantuu Charlotten mielestä liikaa poikansa elämään. Lopulta ongelmat ajavat Charlotten ja Treyn avioeroon ja Charlotte joutuu taistelemaan Bunnyn kanssa asunnostaan. Avioeron jälkeen Charlotte ottaa vastaan uuden työn taidemuseosta.


title: Charlotte York

text: Charlotte aloittaa suhteen avierojuristinsa Harry Goldenblattin kanssa. Suhteen muututtua vakavaksi hän kääntyy episkopaalista juutalaiseksi, kun Harry kertoo, että voi mennä naimisiin vain juutalaisen naisen kanssa. Pari päätyy naimisiin ja sarjan lopussa he adoptoivat tyttären Kiinasta. Lapsi saa nimekseen Lily. Sinkkuelämää-elokuvassa Charlotte ja Harry saavat luonnollista tietä vielä toisen tyttären, Rosen.


title: Celia

text: Celia voi tarkoittaa seuraavia:


title: Laurentius Petri

text: Laurentius Petri (Örebro, Närke 1499 – Uppsala 26. lokakuuta 1573), alkuaan "Lars Petterson", liikanimeltään "Nericius" tai "Nericianus" (Närkeläinen) oli Ruotsin ensimmäinen luterilainen arkkipiispa ja tärkeä uskonpuhdistaja. Hän oli Olaus Petrin nuorempi veli.


title: Laurentius Petri

text: Laurentiuksen ja Olauksen isä oli örebrolainen seppä Peter Olofson ja äiti Kristina Landsdotter, joka eli aina vuoteen 1545 asti ja ehti todistaa poikiensa menestystä. Ensiopetuksen Petrin veljekset saivat Örebron karmeliittaluostarissa.


title: Laurentius Petri

text: Laurentius Petri opiskeli veljensä kanssa Martti Lutherin alaisuudessa Wittenbergissä, josta he lähtivät levittämään luterilaisuutta Ruotsiin.


title: Anders Myrvold

text: Anders Myrvold (s. 12. elokuuta 1975 Lørenskog, Norja) on norjalainen jääkiekkoilija. Hän lopetti kiekkouransa vuonna 2011, mutta pelasi yhden pelin kaudella 2017–2018 Vålerengan joukkueessa. Myrvold on pelipaikaltaan puolustaja ja hän laukoo vasemmalta.


title: Anders Myrvold

text: Myrvold edusti NHL:ssä Colorado Avalanchea, Boston Bruinsia, New York Islandersia ja Detroit Red Wingsia. Alun perin Myrvold oli Colorado Avalanchen edeltäjän Quebec Nordiquesin viidennen kierroksen varaus vuodelta 1993. Hän teki debyyttinsä NHL:ssä 6. lokakuuta 1995. Myrvold edusti Norjan A-maajoukkuetta MM-tasolla kahdeksan kertaa.


title: Anders Myrvold

text: Myrvold on tunnustanut käyttäneensä pelaajauransa aikana vuosina 2004–2010 runsaasti kokaiinia ja hän sai 30 vuorokauden yhdyskuntapalvelutuomion hänet pidättäneen poliisin puremisesta vuonna 2010. Hän toimii nykyään personal trainerina, asuu Oslossa, on naimisissa ja hänellä on vuonna 2014 syntynyt Emma-niminen tytär.


title: Dragonadopters

text: Dragonadopters on ilmainen englanninkielinen online-selainpeli, jossa adoptoidaan ja kasvatetaan lohikäärmeitä. Lohikäärmeitä voi adoptoida yhteensä seitsemän, kaikista yhdestätoista eri lohikäärmeestä. Lisää lohikäärmeitä voi kuitenkin adoptoida Dragon Coinseilla (lohikäärmekolikoilla). Nykyinen versio 2.0 on vielä beta-vaiheessa.


title: Dragonadopters

text: Adoptoidakseen lohikäärmeen tulee valita yksi muna josta kuoriutuu myöhemmin lohikäärmeen poikanen. Myöhemmin munia voi adoptoida lisää ja yhdellä tunnuksella niitä voi olla enintään seitsemän. Lohikäärmeen voi valita yhdestätoista vaihtoehdosta, jotka ovat Western Dragon, Eastern Dragon, Furdragon, Wyvern, Lizardus, Dino, Pterodragon, Felidragon, Dark dragon, Plesiodragon ja Canidragon.


title: Dragonadopters

text: Jokainen lohikäärme saa myös oman elementin. Valittavat elementit ovat tuli, maa, vesi ja ilma. Jokainen elementti tekee lohikäärmeestä erilaisen.


title: Dragonadopters

text: Lohikäärmettä pitää ruokkia ja pitää onnellisena. Lohikäärmeelle voi ostaa erilaisia esineitä jotka kasvattavat sen voimia tai kykyjä. Lohikäärme pysyy onnellisena, jos pelaaja käy usein sen luona. Se kaipaa myös muiden seuraa, eli vierailijat ovat myös tärkeässä osassa sen kasvamisprosessissa. Lohikäärmeen kehitystä seurataan tasoina. Kasvatuksen vaiheet ovat:


title: Dragonadopters

text: Uuden lohikäärmeen voi adoptoida aina, kun edellinen on kasvanut tasolle 30.


title: Dragonadopters

text: Sivusto tarjoaa jokaiselle lohikäärmeelle sivun, joka toimii sen kasvatusalustana. Sivujen osoitteet ovat muotoa "nimimerkki".dragonadopters.com. Sivulta on myös mahdollista ladata omaa lohikäärmettä vastaava avatar tai allekirjoitus joita voi laittaa vaikkapa keskustelufoorumien allekirjoitukseksi.


title: Dragonadopters

text: Versio 2.0 julkaistiin 16. lokakuuta 2009 ja se sai heti paljon positiivista palautetta. Koko selainpelin visuaalinen puoli oli uudistettu täysin ja sen käyttöliittymää muutettiin. Pelissä pystyi nyt adoptoimaan yli 5 lohikäärmettä samalla tunnuksella, lohikäärmeiden enimmäistaso nousi 110:een ja peliin lisättiin seitsemäs lohikäärme, Pterodragon. Peli sai myös paljon pienempiä ja suurempia uudistuksia käyttäjien ihmeteltäväksi, mutta virallista listaa uudistuksista ei ole vielä tehty.


title: ECMO

text: ECMO ("extracorporeal membrane oxygenation") eli kehonulkoinen happeuttaminen on veren happeuttamista koneellisesti kehon ulkopuolella. ECMO-hoidossa vähähappinen laskimoveri johdetaan kehonulkoisen pumpun kautta laitteeseen, joka keuhkojen tapaan happeuttaa verta ja poistaa siitä hiilidioksidia, ja happeutunut veri palautetaan sitten potilaan omaan verenkiertoon. ECMO-hoitoa käytetään hengityksen tai verenkierron vaikeassa vajaatoiminnassa, jossa tavanomaisten hoitomuotojen katsotaan olevan riittämättömiä. Hoidossa käytetty laitteisto on kehitetty sydänkirurgiassa käytettävästä sydän-keuhkokoneesta.


title: ECMO

text: ECMO-hoidolla voidaan parhaimmillaan pelastaa potilaan henki, mutta se on kallista ja siihen voi liittyä merkittäviä komplikaatioita. Tavallisimpia ECMO-hoitoon liittyviä komplikaatioita ovat verenvuodot ja veren hyytymisjärjestelmän häiriöt. ECMO-hoitoa pidetään raskaansarjan tehohoidon yhtenä vaativammista hoidoista.


title: Abraham’s Blue Refrain

text: Abraham’s Blue Refrain on Kalevalan kolmas studioalbumi. Yhtye oli tuolloin uudelleennimennyt itsensä Kalevala Orchestraksi. Levyä markkinoitiin useisiin Euroopan maihin (tähän vaikutti ranskalainen Ange-yhtye, joka piti yhtyeen musiikista). Levyn julkaisi 1977 Hi-Hat Records. Levy on julkaistu remasteroituna 2004 "Anthology" -kokoelmalevyllä sekä erillisenä cd-julkaisuna vuonna 2010.


title: Abraham’s Blue Refrain

text: Kaikki sanoitukset levylle on tehnyt Jim Pembroke.


title: The Fame

text:
The Fame on Lady Gagan esikoisalbumi, joka julkaistiin 19. elokuuta 2008. Albumin tunnettuja hittejä ovat muun muassa ”Just Dance”, ”Poker Face”, ”Paparazzi” ja ”LoveGame”. Albumia on myyty maailmanlaajuisesti yli 15 miljoonaa kappaletta.
Japanilainen painos


title: The Fame

text: Saksalainen Deluxe-painos"The Fame" -albumi on mukana bonus-CD:nä Gagan toisen albumin "The Fame Monster" -deluxe-painoksella. "The Fame Monsterin" piti alun perin olla kahdeksan uutta kappaletta sisältävä "The Famen" uusintapainos. Gaga päätti kuitenkin, että uudet kappaleet julkaistaan myös erikseen omana albuminaan. "The Fame Monsterista" julkaistiin siten kaksi painosta, pelkästään uudet kappaleet sisältävä painos ja kahden CD:n deluxe edition.


title: The Fame

text: "The Fame" on ollut Yhdysvaltain elektronisen ja dance-musiikin albumien listalla ("Billboardin" Dance/Electronic Albums) ykkösenä 102 peräkkäistä viikkoa, mikä on kaikkien aikojen ennätys.


title: Real Virtuality

text: Real Virtuality on Bohemia Interactive Studio:n kehittämä pelimoottori, jonka alkuperäinen nimi oli Poseidon. Real Virtuality -pelimoottorin eri versioita on käytetty ""-, "Armed Assault"- ja "ARMA 2" -peleissä sekä "VBS1-", "VBS2"- ja VBS3-sotasimulaattoreissa. Pelimoottori huolehtii pelin tai simulaattorin grafiikasta, fysiikan mallinnuksesta, komentokielestä ja käyttöliittymästä.


title: Real Virtuality

text: Real Virtuality -pelimoottorin versiot ovat:


title: Simi

text: Simi tarkoittaa seuraavia asioita:


title: Polonia Varsova

text: Polonia Varsova (puol. "Klub Sportowy Polonia Warszawa") on puolalainen jalkapalloseura Varsovasta. Seura on perustettu vuonna 1911. Seuralla on toimintaa myös koripallossa.


title: Polonia Varsova

text: Polonia on voittanut Puolan mestaruuden kahdesti. 2000-luvun puolella menestys on ollut heikompaa ja voitettuaan historiansa toisen mestaruuden vuonna 2000 joukkue putosi seuraavan kauden päätteeksi toiseksi korkeimmalle sarjatasolle. Takaisin pääsarjaan se nousi vasta kaudeksi 2008–2009, kun se yhdistyi edelliskauden pronssiseuran Dyskobolia Grodzisk Wielkopolskin edustusjoukkueen kanssa ja sai tämän sarjapaikan. Vuonna 2013 seuran edustusjoukkueen toimintaa pyörittänyt osakeyhtiö meni konkurssiin ja edustustoiminta siirtyi aiemmin ainoastaan juniorijoukkueista vastanneelle MKS Polonialle. Kaudella 2013–2014 Polonia pelasi Puolan viidenneksi korkeimmalla sarjatasolla IV Ligassa.


title: Jacques Degats

text: Jacques Degats (20. helmikuuta 1930 Vendrest, Seine-et-Marne, Ranska – 20. maaliskuuta 2015) oli ranskalainen pikajuoksija.


title: Jacques Degats

text: Degats saavutti Bernin EM-kilpailuissa 1954 kultaa 4 × 400 metrin viestijuoksussa Ranskan ennätyksellä 3.08,7. Hän selviytyi 400 metrin juoksun loppukilpailuun, jossa hän kuitenkin keskeytti; välierissä hän juoksi ajan 47,8 s. Helsingin 1952 olympialaisissa hän sijoittui viestissä kuudenneksi ajalla 3.10,1, joka oli silloin Ranskan ennätys. Helsingissä hän karsiutui 400 metrin juoksun toisissa alkuerissä ajalla 48,8 s.


title: Jacques Degats

text: Degats voitti Ranskan mestaruuden 400 metrillä vuosina 1951, 1954 ja 1957. Hän juoksi 400 metrillä Ranskan ennätyksen 47,5 s kesäkuussa 1952. Heinäkuussa 1955 hän paransi ennätyksen aikaan 47,3 s ja sivusi sitä kuukautta myöhemmin. Ennätys säilyi hänen nimissään heinäkuuhun 1959 saakka. Seuratasolla Degats edusti Racing CF:ää. Hän on pituudeltaan 180-senttinen ja painoi kilpavuosinaan 76 kiloa.


title: Jean-Paul Martin du Gard

text: Jean-Paul Martin du Gard (3. toukokuuta 1927 Pariisi, Ranska – 26. helmikuuta 2017 Pariisi, Ranska) oli ranskalainen pikajuoksija.


title: Jean-Paul Martin du Gard

text: Martin du Gard saavutti Bernin EM-kilpailuissa 1954 kultaa 4 × 400 metrin viestijuoksussa Ranskan ennätyksellä 3.08,7. Hän karsiutui 400 metrin juoksun välierissä ajalla 48,2 s.


title: Jean-Paul Martin du Gard

text: Brysselin EM-kilpailuissa 1950 Martin du Gard sijoittui 4 × 400 metrin viestijuoksussa neljänneksi silloisella Ranskan ennätyksellä 3.11,6. Helsingin 1952 olympialaisissa hän sijoittui viestissä kuudenneksi ajalla 3.10,1, joka sekin oli Ranskan ennätys. Melbournen 1956 olympialaisissa hän karsiutui 400 metrin juoksun puolivälierissä ajalla 48,2 s.


title: Jean-Paul Martin du Gard

text: Martin du Gard voitti Ranskan mestaruuden 200 metrin juoksussa vuonna 1955. Hän on pituudeltaan 182-senttinen ja painoi kilpavuosinaan 75 kiloa.


title: Fuentealbilla

text: Fuentealbilla on noin 1800 asukkaan kunta Espanjassa Kastilia- La Manchan itsehallintoalueella. Se sijaitsee Albaceten maakunnan koillisosassa 44 kilometrin etäisyydellä maakunnan pääkaupungista.


title: Abdoulaye Seye

text: Abdoulaye Seye (30. heinäkuuta 1934 Saint-Louis, Senegal – 13. lokakuuta 2011) oli ranskalainen pikajuoksija ja olympiamitalisti.


title: Abdoulaye Seye

text:
Seye saavutti Rooman 1960 olympialaisissa pronssia 200 metrin juoksussa ajalla 20,7 s. Hän karsiutui 100 metrin juoksun puolivälierissä ajalla 10,4 s ja tuli hylätyksi 4 × 100 metrin viestijuoksun alkuerissä.
Seye voitti Ranskan mestaruuden 200 metrillä vuosina 1956 ja 1959 sekä 100 metrillä vuonna 1959. Vuonna 1960 hän juoksi suoralla radalla 200 metrin Euroopan-ennätyksen 20,4 s. Hän juoksi useita muitakin Ranskan ennätyksiä: 100 metrillä 10,2 s vuosina 1959 ja 1960, 200 metrillä 20,8 s kerran vuonna 1959 ja 20,7 s kolme kertaa vuonna 1960 sekä 400 metrillä 46,6 s vuosina 1959 ja 1960 sekä 45,9 s elokuussa 1960. Hänen 200 metrin Ranskan-ennätyksensä alitettiin vuonna 1965, 100:n ja 400 metrin ennätyksensä vuonna 1968.


title: Abdoulaye Seye

text: Seye oli pituudeltaan 174-senttinen ja painoi kilpavuosinaan 68 kiloa. Hän edusti CASG Paris -seuraa.


title: Marius Holtet

text: Marius Holtet (s. 31. elokuuta 1984 Hamar, Norja) on norjalainen entinen jääkiekkoilija. Hän oli pelipaikaltaan laitahyökkääjä, mutta osasi pelata myös keskellä. Holtet pelasi suurimman osan urastaan Ruotsissa, jonne hän siirtyi jo juniori-ikäisenä. Hän pelasi koko Elitserien/SHL-uransa Färjestads BK:n joukkueessa, jossa Holtet pelasi yhteensä 291 runkosarjaottelua tehopistein 34+31=65 ja keräten 205 jäähyminuuttia sekä 54 playoff-ottelua tehopistein 11+7=18 ja keräten 28 jäähyminuuttia. Hän pelasi urallaan myös neljä kautta AHL:ssä. Kaudella 2013–2014 tullut aivotärähdys ja sen jälkioireet lopettivat Holtetin pelaajauran. Hän sinetöi lopettamispäätöksensä joulukuussa 2015.